Keselesaan Persis Hotel 5 Bintang, CitizenM Hotel Di Kuala Lumpur Ini Buatkan Netizen Teruja

Kuala Lumpur merupakan antara destinasi tumpuan pelancong dan terdapat pelbagai tempat boleh dikunjungi seperti Menara Kuala Lumpur, Menara Berkembar Petronas, Pasar Seni dan sebagainya.

Malah, terdapat pelbagai pilihan penginapan yang anda boleh cuba untuk staycation atau apa pun tujuan anda ke ibu kota. CitizenM Hotel yang terletak di Jalan Pudu, Bukit Bintang mungkin boleh menjadi pilihan anda untuk menginap.

Kenapa? Apa kata baca sedikit perkongsian pengguna Twitter @shahirahzai yang telah menginap di hotel tersebut. Menerusi perkongsian beliau, tilam yang empuk di hotel tersebut bakal menjadi antara faktor utama untuk anda menginap di sana.

Banyak banyak hotel i pernah tidur, ada 3 hotel yang tilam and bantal dia tersangattttt best and empuk level masyaAllah speechless!

One of them goes to…citizenM Hotel, Kuala Lumpur ✨ pic.twitter.com/CmFzMmipbC

Melangkah masuk ke lobi, mata anda akan terpukau dengan kecantikan rekaan yang santai pada setiap sudut. Malah, kombinasi warna yang digunakan akan mempengaruhi mood anda dan akan membuat anda tersenyum gembira.

Tampil berbeza dari hotel lain kerana kad akses hotel boleh dibawa pulang. Menarik, bukan? Anda perlu self-check in kerana tiada reception di hotel ini tetapi jangan risau kerana pekerja di sana akan membantu anda.

Difahamkan terdapat 210 bilik dan 3 bilik mesyuarat di hotel ini. Malah, terdapat pelbagai kemudahan yang tersedia seperti Wifi, MoodPad room control dan sebagainya.

Lebih menarik, iPad atau dikenali MoodPad room control ini digunakan untuk mengawal suhu aircond dalam bilik, naik dan turunkan blind, dan banyak lagi. Dalam bahasa yang mudah, ia berfungsi mengawal pelbagai benda dalam bilik.

Bila pergi hotel ni jangan lupa baca ayat ayat yang ada okay. I sempat snap some of them. Make sense kan? 😂 pic.twitter.com/kUpXlkut3R

Setiap sudut dalam hotel dari lobi, bilik mesyuarat, dan bilik memang ‘Instagrammable’ dan pasti banyak foto boleh diambil di sini. Malah, terdapat banyak ‘kata-kata’ yang lucu anda boleh temui di sekitar hotel.

Menerusi tinjauan kami, harga penginapan di CitizenM hotel bermula dari RM209 semalam dan anda boleh mendapatkan diskaun sebanyak 15% jika membuat tempahan 4 hari lebih awal. Anda boleh membuat tempahan di hotel ini pada laman sesawang ini.

Tidak lama lagi musim cuti persekolahan akan tiba. Tidak ada idea untuk bawa anak anda berhibur? Klik pautan di bawah untuk ketahui lebih lanjut.

5 Idea Kreatif Bawa Anak-Anak Berhibur Ketika Cuti Sekolah

Hanya RM35 Sejam, Gadis Ini Kongsi Keseronokan ‘Berparti’ Bersama Rakan Di Party Room

Lihat Kafe Di Cyberjaya Penuh Dengan Permainan Untuk Anda ‘Chill’ Bersama Rakan


Anda Dalam Kesempitan Hidup? Lakukan Ini dan Rasai Perbezaannya

Nota Editor: Catatan ini asalnya diterbitkan oleh Ustaz Mohammad Asraff Ayob Al-Hafiz, pakar bidang Al-Quran yang membantu memastikan masyarakat baca Al-Quran dengan kualiti yang Rasulullah sukai melalui tekniknya yang simple di www.tigaseminar.com

Jika anda rasa kehidupan ini tersangat perit untuk dihadapi, apa kata baca kisah anak muda yang perniagaannya tidak maju – maju ini. Dia selalu amalkan solat dhuha tetapi tiada apa pun yang berubah. Apa kata ustaz ?

Seseorang berdiskusi dengan saya, ‘Ustaz, mengapa saya kerap solat Dhuha tetapi rezeki perniagaan macam biasa je, tak naik pun?’

Saya tidak terus menjawabnya. Saya memerhatikan anak muda ini dari atas ke bawah. Benar apa yang dipercayainya. Ada banyak hadith yang menjelaskan solat dhuha umpama ‘magnet’ penarik rezeki.

Cuma, dia sedang bergelut dengan problem sama yang pernah saya alami dahulu. Sebelum ini, saya banyak mengaitkan konsep rezeki yang diinginkan melalui solat dhuha dalam bentuk material.
Kerana itu ketika berdoa, saya banyak fokuskan hajat terkini : rezeki wang banyak, projek menjadi, untung besar dlm bisnes, beli kereta baru, rumah baru. Anda tambah sahaja senarainya yang takkan habis-habis itu.

Tetapi Allah s.w.t lebih Maha Tahu apa keperluan terbaik untuk kita. Jarang Dia kabulkan niat ‘rezeki material’ saya itu. Adalah dua-tiga tapi tidak semua. Apabila ia berlaku, mulalah syaitan menyucuk jarum. Saya mula fikir Allah ‘buat tak tahu’ dengan doa saya.
Alih-alihnya saya berprasangka, ‘buat letih je solat dhuha…tak mujarab sangat pun sebab rezeki tahap tu juga….

Dari bersungguh solat awal pagi, akhirnya solat dhuha dilakukan sesekali. Nampaknya syaitan telah menang. Menang besar, sebab saya dah malas nak ‘connect’ dengan Tuhan.
Sedih kan, cepat sangat kita kalah dengan setan.

Tetapi, Tuhan masih ‘memandang’ saya ketika itu. Dia datangkan ilham & kesedaran untuk memperbetulkan semula apakah maksud rezeki yang dijanjikan dalam amalan solat dhuha.
Kefahaman baru ini benar-benar menyegarkan. Ia menjadikan saya lebih bersemangat kekalkan solat dhuha, tidak kiralah rezekinya banyak atau ciput.

Saya kongsikannya kepada si penyoal : ‘sebenarnya, rezeki yang dimaksudkan dalam amalan solat dhuha tidak terbatas kepada material. Ada banyak rezeki yg Tuhan bagi setiap hari, F.O.C (free of charge) di mana ia sebenarnya jauh lebih besar nilainya dari kereta mewah yang kita idamkan.

Lihat rezeki kesihatan yang Tuhan kekalkan. Bukankah ia priceless? kalau tak percaya, tanyalah mereka yang ditimpa kemalangan atau sakit kronik. Tuhan sahaja yang tahu ongkosnya. Contohnya sakit belakang saya sekarang. Bila dah jadi begini, baru saya tahu nikmat main bola. Nikmat jogging. Nikmat sujud dalam solat (sbb la ni masih belum boleh membongkok).
Nasib baik Tuhan tarik sementara kerana Dia masih sudi lagi kongsikan penyembuhnya.

Saya teruskan bicara, ‘Lihat pula rezeki anak. Rezeki ada isteri. Rezeki ada ibu-bapa. Semua ini amaaaaat priceless. Kebahagiaan yang mereka kongsikan dalam hidup kita takkan ternilai. Cukup anak kita lewat pulang ke rumah, pening kepala, tak tidur malam kita dibuatnya….’

Tapi rezeki terbesar adalah kita masih beragama islam. Masih ada iman. Masih nak solat, masih nak baca Quran. Itu yg paling utama utk dihargai, sebab selagi semua ini ada, peluang kita utk mengecap ‘bapa rezeki’ – masuk syurga terbuka luas….’

Apapun, saya tutup pandangan saya dengan poin ini : solatlah dhuha dengan pemikiran BERTERIMA KASIH, bukan meminta, sebab Tuhan already bagi berjuta rezeki kpd kita tanpa diminta sedikitpun.

Fokuskan solat dhuha dengan minda syukur bukannya ‘asking’. Anda akan diberi Tuhan segala yang diimpikan without asking pun sebab, Tuhan tahu semua dalam hati kita. Dia ‘can read our mind’.
Dirikan solat dhuha dengan mentaliti syukur. Hidup anda akan lebih ‘beautiful’.

Tentang rezeki spesifik kita yang senarainya berjela-jela itu, jangan risau. Tahulah Dia aturkan ‘big surprise’ kepada kita.
Just, kekalkan ‘connection’ solat dhuha denganNya.
Percayalah.

Us. Asraff Ayobb
Lepas doa solat dhuha, jangan terus bangun. Bacalah sedikit zikir, istighfar, selawat dan Al-Quran. Baru Tuhan lebih ‘happy’ & redhoi.

Mahu tahu cara solat Dhuha ? Lihat video ini ya.


Kesemua Apple iPhone Keluaran Tahun Ini Cuma Dilengkapi Dengan RAM 4GB

Sekiranya anda pernah menonton aturcara pelancaran Apple iPhone, pastinya anda cukup tahu dimana Apple sebolehnya tidak mahu mengumumkan jumlah RAM yang disertakan pada model keluaran terbaru mereka.

‘Rahsia’ jumlah RAM bagi ketiga-tiga Apple iPhone keluaran tahun ini akhirnya diketahui menerusi aplikasi AnTuTu yang mengongsikan prestasi processor dan spesifikasi telefon pintar secara terperinci.

Berdasarkan keputusan yang dikongsikan, difahamkan iPhone 11, 11 Pro dan 11 Pro Max masing-masing dilengkapi dengan RAM 4GB. Ramai yang menyangka Apple bakal menyertakan RAM sehingga 6GB namun Apple cuma menyertakan RAM 4GB sahaja.

Malah bagi termahal iPhone pada kali ini iaitu Apple iPhone 11 Pro Max dengan storan 512GB yang ditawarkan dengan harga RM6,899 juga turut disertakan dengan jumlah RAM yang sama.

Berdasarkan perbandingan berbanding model tahun lepas iaitu iPhone XS, iPhone keluaran tahun ini berjaya mempamerkan prestasi 28% lebih hebat. Melihat kepada peningkatan spesifikasi dan prestasi yang tidak begitu besar, pastinya kurang berbaloi buat pengguna iPhone XS untuk beralih kepada iPhone 11 Pro selain daripada peningkatan yang besar dari segi kamera.

Kami kongsikan kepada beberapa lagi artikel berkaitan produk terbaru Apple. Klik pautan dibawah untuk membacanya.

Segalanya Anda Perlu Tahu Mengenai iPhone 11, 11 Pro Dan 11 Pro Max

Apple iOS 13 Bakal Ditawarkan Buat Pengguna Bermula 20 September Ini

Apple AirPods Generasi Terbaru Sudah Mula Ditawarkan Dengan Harga RM629


Kesemua Cawangan Restoran ‘Pho Street’ Tawar Promosi Sempena Hari Malaysia

Kita baru sahaja menyambut Hari Kebangsaan pada 31 Ogos yang lalu dan tidak lama lagi kita bakal menyambut Hari Malaysia pada 16 September ini. Pasti ada diantara anda yang ternanti-nanti promosi menarik sempena Hari Malaysia yang bakal tiba.

Bagi anda penggemar makanan Vietnam, anda boleh ke cawangan Pho Street berdekatan anda untuk menikmati hidangan popular mereka seperti mee daging dan banyak lagi dengan harga promosi. Pastinya anda teruja dengan perkhabaran ini.

Thinking of having dinner at our place? Check the nearest outlet and let us fill your bellies with delicious pho! #phostreet #phostreetmy

A post shared by  Pho Street Malaysia (@phostreetmy) on Aug 26, 2019 at 5:45am PDT

Today is the day! Come to any of our outlets between 11:30AM – 1:30PM and try our signature Pho Beef Combination for only RM0.62++. Hurry up whilst stocks last! 📍 MyTown Cheras 📍 Eko Cheras Mall 📍 Dpulze 📍 IOI City Mall 📍 IOI Puchong 📍 Sunway Velocity T&C apply. #phostreet #phostreetmy #phobeefcombo #wearephoeveryone

A post shared by  Pho Street Malaysia (@phostreetmy) on Sep 7, 2019 at 7:31pm PDT

The best way to celebrate your weekend is to have our delicious Pho Beef Combination, just like @fewahans. #phostreet #phostreetmy #wearephoeveryone #phobeefcombo

A post shared by  Pho Street Malaysia (@phostreetmy) on Aug 23, 2019 at 12:47am PDT

Untuk pengetahuan anda, terdapat 6 cawangan Pho Street di seluruh Malaysia dan restoran ini menghidangkan pelbagai makanan popular Vietnam yang semestinya halal dan boleh dinikmati semua.

Menariknya, anda boleh dapatkan setiap mangkuk Pho Beef Combination dengan harga bermula daripada RM6.20 sahaja dan sah dari 9 September hingga 16 September 2019 ini.

Jika anda ingin mencuba makanan popular Vietnam, jangan lepaskan peluang anda untuk menikmati hidangan tersebut dengan harga promosi. Anda mungkin juga berminat untuk mencuba menu terbaharu daripada FamilyMart. Klik pautan di bawah untuk ketahui lebih lanjut.

FamilyMart Perkenalkan Aiskrim Perisa ‘Belgian Dark Chocolate’ Edisi Terhad

‘Zinger Double Down’ Kembali Ke KFC Malaysia Minggu Hadapan


Kesemua Pejabat Dilaporkan Tutup, Twitter Bakal Tamatkan Operasi Dalam Masa Terdekat?

Sekiranya anda mengikuti perkembangan Elon Musk atau Twitter, pastinya anda cukup tahu di mana Elon Musk selaku manusia terkaya dunia dilaporkan telah membeli syarikat Twitter pada sekitar tiga minggu lalu dengan nilai sekitar $44 bilion (~RM208 bilion).

Sejak beliau mengambil alih, dapat dilihat beberapa keputusan ekstrem telah dilakukan yang telah memberi kesan kepada orang ramai khususnya para pekerja Twitter. Memecat CEO dan CFO Twitter diikuti ribuan pekerja Twitter antara yang dilakukan dalam mengurangkan kos operasi.

What I’m hearing from Twitter employees; It looks like roughly 75% of the remaining 3,700ish Twitter employees have not opted to stay after the “hardcore” email.

Even though the deadline has passed, everyone still has access to their systems.

— Kylie Robison (@kyliebytes) November 17, 2022

Terbaharu, Elon Musk dilaporkan sekali lagi hadir dengan undang-undang yang lebih ketat buat para pekerja Twitter dengan mendesak untuk bersetuju bekerja lebih masa di syarikat Twitter.

Elon Musk juga dikatakan sekadar memberi masa beberapa jam sahaja untuk para pekerja membuat keputusan atau bakal diberhentikan serta ditawarkan gaji bersamaan tiga bulan.

NEW: Twitter just alerted employees that effective immediately, all office buildings are temporarily closed and badge access is suspended. No details given as to why.

— Zoë Schiffer (@ZoeSchiffer) November 17, 2022

Tindakan ekstrem yang dilakukan telah menyaksikan ratusan pekerja Twitter memilih untuk tidak bersetuju dengan tawaran yang ditawarkan serta berhenti bagi menerima bayaran selama tiga bulan. Pihak Twitter seterusnya telah mengeluarkan emel buat para pekerja memaklumkan akses ke pejabat bakal dihalang bermula Isnin manakala pejabat bakal ditutup.

Dalam pada itu, terdapat juga pekerja yang dihalang untuk pekerja dari rumah oleh Elon Musk yang sekaligus menimbulkan persoalan di kalangan pekerja.

🚨 Twitter could break as soon as tonight.

According to an inside source, the internal version of the Twitter app used by employees is already slowing down. pic.twitter.com/dIp2EODyQV

I don't think Twitter will last through the weekend. Twitter is restricting employee access to all its buildings through the weekend with no reason given. The entire android team resigned. The world cup,the largest sporting event in the world, starts this weekend.

— Alejandra Caraballo (@Esqueer_) November 18, 2022

Di sebalik ‘usaha’ Elon Musk untuk menstruktur semula Twitter kurang dari sebulan, tular pula beberapa tweet yang memaklumkan platform Twitter mungkin bakal ditutup dalam masa terdekat. Malah, beliau juga turut memberi bayangan platform yang baru dibelinya berpotensi untuk muflis.

Hal ini bakal menyaksikan orang ramai tidak lagi dapat menggunakan platform ini sekiranya benar-benar berlaku. #RIPTwitter dan #GoodbyeTwitter pula antara yang turut trending pada ketika ini berikutan masalah yang berlaku. Malah, terdapat pengguna yang memaklumkan untuk mencari mereka di platform media sosial lain sekiranya Twitter ditutup.

— Elon Musk (@elonmusk) November 18, 2022

Setakat artikel ditulis, masih belum terdapat sebarang kenyataan rasmi mengenai isu yang tular daripada Elon Musk. Pastinya ramai yang akan terkejut dengan penutupan media sosial ini sekiranya ditutup secara drastik selepas 16 tahun beroperasi.


Kesemua Pelanggan Streamyx Bakal Ditawarkan Pakej Unifi Lite 8Mbps Dengan Harga RM69 Sebulan

Seringkali kita melihat aduan pengguna TM dimana mereka terpaksa membayar sehingga RM110 sebulan untuk pakej internet 1Mbps. Semuanya disebabkan tidak mempunyai pilihan lain selain daripada jaringan internet TM. Mimpi ngeri seluruh pengguna Streamyx ini bakal berubah apabila TM pada hari ini mengumumkan sebuah berita baik buat para pengguna.

Melalui pengumuman yang dibuat, kesemua pengguna Streamyx bakal menikmati pakej internet Unifi Lite dengan kelajuan 8Mbps secara automatik bermula 1 September ini. Menariknya, pakej bakal membuatkan para pengguna menikmati kelajuan yang sama atau lebih dengan harga yang lebih rendah iaitu RM69 sebulan sahaja.

Buat pengguna baru yang baru sahaja ingin mendaftar pakej Unifi Lite, anda hanya dikenakan caj RM89 sahaja sebulan. Usaha terbaru daripada TM ini dijalankan bagi sebagai langkah pendek sebelum menawarkan internet jalur lebar buat seluruh kawasan di Malaysia.


5 Tip Sebelum Anda Melangkah Keluar Dari Lapangan Terbang Melbourne, Australia

Ringkasan pengembaraan ke Melbourne:
1. Bilangan ahli rombongan: 13 orang
2. Tempoh bercuti: 8 hari 7 malam
3. Musim bercuti: luruh (autumn)

Sebelum nak gebang pasal itinerari, ada beberapa perkara yang perlu dititikberatkan.

Sebelum sampai di Melbourne Tullamarine Airport, kena naik kapal terbang dulu. Oleh kerana Malindo Air hanya ada penerbangan sehingga ke Perth sahaja, pilihan kos rendah yang kedua terbaik sudah tentu Air Asia X.

Hanya dua syarikat penerbangan yang menyediakan penerbangan terus (direct flight) ke Melbourne – Air Asia X dan Malaysia Airlines.

Kos penerbangan dengan Air Asia X lebih kurang 30 peratus lebih murah dari Malaysia Airlines – termasuk kos bagasi, makan (1 set meal) dan pilihan kerusi.

Harga tiket yang lebih murah boleh didapati ketika ada promosi. Memandangkan penerbangan tempoh hari adalah pada waktu cuti sekolah, jangan harap nak dapat tiket paling murah.

RM1,749 (return) termasuk bagasi 20 kg, 1 set makanan dan pilihan tempat duduk awal.

Penerbangan ke Melbourne pada hari Ahad jam 10:30 malam, manakala penerbangan pulang ke KLIA2 adalah pada hari Sabtu jam 10:35 pagi. Kos penerbangan mungkin lebih murah jika perjalanan dibuat di pertengahan minggu.

Kenapa saya pilih penerbangan pada waktu malam?

Jimat kos penginapan di Australia. Walaubagaimanapun, tidur dalam kapal terbang tidak begitu selesa jika badan sado seperti saya.

Makanan yang dibeli boleh disimpan sehingga akhir penerbangan untuk dijadikan sarapan pagi.

Seluruh hari boleh digunapakai untuk bersiar sementara menanti check in di penginapan.

Jangan lupa untuk mendapatkan visa sebelum bertolak ke Melbourne. Permohonan visa hanya boleh dibuat secara atas talian (online). Ada dua kaedah yang boleh digunapakai.

A. Melalui border.gov.au, dengan kadar AUD 20 (jangan lupa convert)
B. Melalui agen yang mengenakan bayaran antara RM 20 hingga RM 50.

Saya menggunakan kaedah (B). Mula–mula risau juga, takut kena scam, tapi setelah ramai rakan rapat yang menggunakan khidmat yang sama, saya menjadi yakin. Alhamdullilah dah balik dari Australia dah ni.

Kalau berseorangan atau berdua, adalah lebih sesuai menggunakan pengangkutan awam. Tetapi kalau dah sampai 13 orang dalam rombangan, kereta sewa adalah lebih baik.

Untuk percutian kali ini, saya menyewa sebuah Hyundai Imax (Strarex) 8 tempat duduk dan sebuah Hyundai Elantra 5 tempat duduk.

Ingat ye, tiada istilah meriba anak kecil. Setiap penumpang perlu ada tempat duduk khas dan bertali pinggang. Kanak–kanak wajib memakai booster seat atau baby seat.

Syarikat yang menjadi pilihan hati adalah Apex Car Rentals. Ia menawarkan pakej yang paling murah berbanding syarikat lain seperti Hertz, Avis dan Budget.com.

Kos kenderaan termasuk insuran dan bantuan di jalanan (zero excess) untuk 7 hari adalah:
Hyundai Starex – AUD 815.46
Hyundai Elantra – AUD 470.1
Total = AUD 1285.56 = RM 4380.75 (AUD 1 = RM 3.41)

Kereta sewa dibekalkan dengan GPS percuma (tempoh promosi) dan tangki minyak yang penuh. Pastikan kenderaan diperiksa dengan cermat dan segala cacat cela direkod dalam borang yang disediakan. Tangkap gambar bahagian yang terlibat untuk bukti yang lebih kukuh.

Satu masalah dengan Apex adalah, pejabat urusannya terletak 5 minit perjalanan dari lapangan terbang. Walaubagaimanapun, khidmat shuttle disediakan untuk ke pejabat urusan.

Jika kenderaan ingin dihantar atau diambil diluar waktu pejabat, kenderaan sewa akan diletakkan di Quality Hotel. Khidmat shuttle juga disediakan. Cuma perlu tambah AUD 40 sebagai bayaran tambahan.

Baca: 6 Tip Mencari Salji Pada Musim Sejuk Di Melbourne

Sebolehnya, tempah penginapan dengan lebih awal untuk mengelakkan kecelaruan. Bayangkan nak cari tempat yang boleh muat 13 orang. Nasib baik ada AirBnB.

Tempahan rumah sewa AirBnB sangat sesuai untuk kumpulan yang besar. Harga secara purata juga adalah lebih murah berbanding menyewa bilik hotel. Tambahan lagi, kebanyakan AirBnB menyediakan ruang dapur yang lengkap untuk tetamu memasak.

Tips untuk sewa AirBnB dengan berkesan dan tenang:

1. Tempah rumah atau bilik dari hos yang menerima banyak komen positif dari tetamu mereka. Kalau boleh elakkan hos yang belum pernah ada tetamu yang memberi komen.

2. Hubungi dahulu hos secara personal sebelum membuat tempahan. Tanya sebanyak yang boleh berkenaan rumah yang hendak disewa. Jangan segan–segan. Kebanyakan hos amat gemar melayan pertanyaan tetamu secara berhemah.

3. Sebelum menaiki pesawat ke Melbourne, hubungi hos dan beritahu dengan jelas bila anda dijangka tiba. Jangan lupa untuk memberikan nombor telefon tempatan setelah anda memperoleh kad SIM. Biasanya, hos akan memberitahu cara–cara untuk membuka lock box yang menyimpan kunci rumah.

4. Jaga rumah dengan baik. Telitikan ‘house rules’ yang ditetapkan dan hormati tatacara yang telah ditetapkan. Di Melbourne, hos akan menitikberatkan cara pembuangan sampah. Pastikan barang yang boleh dikitar semula diasingkan dan dibuang dalam tong sampah berasingan.

Sebelum jejak kaki keluar dari lapangan terbang, jangan lupa beli kad SIM tempatan. Dengan adanya SIM tempatan, lebih mudah untuk anda berhubung dengan keluarga dan tak lupa juga untuk navigasi menggunakan Waze.

Di arrival hall, ada kedai Optus yang menjual kad SIM prabayar dengan kadar yang agak berpatutan. Pakej untuk 7 hari penggunaan adalah sebanyak AUD 15.

Ia memberikan panggilan tempatan dan SMS tanpa had serta 500 MB data internet sehari. Cukup untuk kegunaan harian. Jangan streaming video sudah.

Baca lagi: 12 Tip Travel Dan Memandu Sendiri Di Melbourne, Australia


Kesemua Saman AES Sejak 2012 Digugurkan

Mula diperkenalkan pada tahun 2012 sebagai inisiatif kerajaan untuk mengelakkan daripada pemandu memandu dengan laju di atas lebuhraya, AES seringkali menghantui pengguna jalanraya baik dari segi had kelajuan yang ditetapkan mahupun cas yang dikenakan.

Terbaru, bertepatan dengan langkah yang dibuat kerajaan baru yang menjanjikan tempoh dua bulan beberapa bulan sebelum ini, pihak kerajaan telah memilih untuk menggugurkan kesemua saman AES buat pengguna jalan raya sejak mula diperkenalkan pada tahun 2012 sehingga 31 Ogos 2018.

Pihak kerajaan juga dilaporkan akan membayar semula sejumlah RM555 juta dana Lembaga Tabung Angkatan Tentera Malaysia (LTAT) yang digunakan oleh kerajaan terdahulu bagi mengambil alih sistem kamera AES daripada dua syarikat konsesi.

Selain itu, Sistem AES selepas ini bakal diambil alih oleh Jabatan Pengangkutan Jalan (JPJ) bermula 1 September 2018. Buat anda yang mempunyai rekod memandu laju dan disaman AES, mungkin ini berita baik buat anda.


Kesesakan Di Terusan Suez Buat Satu Dunia Rugi RM1.6 Bilion Per Jam

Terusan Suez, Mesir menjadi tumpuan dunia minggu ini dengan kesesakan lalu lintas yang tercetus di sana. Kapal kargo besar, Ever Given tersekat di tengah-tengah laluan utama dunia sejak Selasa lalu.

Kesesakan ini menurut Lloyd’s List, media yang pakar dalam bidang perkapalan, telah menelan belanja berjumlah USD$ 400 juta bersamaan dengan RM1.6 bilion per jam untuk barang yang mengalami kelewatan penghantaran.

Ever Given telah menghalang laluan penghantaran penting yang menghubungkan Eropah ke Asia. Kesesakan di Terusan Suez masih belum nampak bayang akan dapat diselesaikan dalam masa terdekat, boleh jadi ambil masa berminggu-minggu.

Tambah Lloyd’s List, mereka mengganggarkan bahawa nilai barang di kapal kargo yang melalui Terusan Suez adalah rata-rata USD$ 9.7 bilion (RM40 bilion) sehari. Dari jumlah ini, USD$ 5.1 bilion (RM21 bilion) dibawa oleh kapal dari timur ke barat. Sementara itu, selebihnya USD$ 4.6 bilion (RM19 bilion) dibawa oleh kapal dari barat ke timur.

Kerugian ini turut berjangkit apabila dilaporkan bahawa hampir 300 kapal sudah diminta untuk melalui laluan lain disebabkan kesesakan yang terjadi di Terusan Suez. Ini memaksa beberapa kapal untuk menukar laluan dan perlu melalui perjalanan yang panjang, berbahaya dan mahal di sekitar Afrika.

Kesesakan ini juga turut memberi kesan kepada rantaian bekalan global ditengah-tengah situasi wabak COVID-19. Selama wabak melanda dunia, permintaan barang melambung tinggi sementara isu penghantaran menjadi semakin lambat.

Usaha secara besar-besaran telah dilakukan untuk mengalih kapal Ever Given. Sebelum ini, The Vocket melaporkan sebanyak lima kapal tunda berusaha untuk membebaskan kapal Ever Given yang tersangkut di bahagian rendah terusan.

Bagi Peter Berdowski, CEO syarikat Belanda Boskalis yang mencuba pelbagai usaha untuk membebaskan Ever Given, menyatakan bahawa masih terlalu awal untuk menentukan berapa lama masa yang diperlukan untuk mengalihkan kapal terbabit.

Kerana Ever Given tersangkut, puluhan kapal kontena terperangkap di Terusan Suez. Klik pautan di bawah untuk membaca.

Kerana ‘The Ever Given’ Tersangkut, Puluhan Kapal Kontena Terperangkap Di Terusan Suez


Kesian Betul Bila Porche 918 Spider Ini Di Guna Untuk Membeli Belah

Kedua wanita dari Kuwait  ini memandu Porche 918 Spider untuk membeli belah sakan di Kotaraya London.

Wanita ini akhirnya terpaksa meminta tolong dari pekerja hotel untuk memasukkan beg ke bonet kereta selepas usaha mereka sendiri gagal.

Mari kita lihat, adakah pekerja hotel itu berjaya masukkan beg besar tersebut atau sebaliknya?

Ingat ye cik adik sekalian, kereta Porche dicipta bukan untuk kapasiti muatan, tapi untuk pecutan laju.

Lain kali kalau nak shopping, bawa van saja. Boleh sumbat sampai penuh satu van :)


Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir

Kita dikejutkan dengan beberapa berita banjir melanda beberapa tempat dan pastinya ramai yang terkesan akibat banjir. Semestinya, mereka yang terlibat dengan bencana alam ini berasa sedih kerana mengalami kerugian apabila barangan seperti perabot dan barangan elektronik rosak.

Akan tetapi, berbeza dengan mangsa banjir ini yang berkongsi gambar dengan penuh ‘vibes’ positif walaupun dilanda bencana alam. Pengguna Twitter @muhamadfaris22 ini telah memuat naik gambarnya di kawasan rumah yang dipenuhi banjir dengan meletakkan barangan seperti dalam biliknya.

Bosan argh work from home dekat rumah tepu gila otak tak mengembang . Amik angin luar kejap best ke okey ? 😁😆 pic.twitter.com/L6AgX5NsnU

— faris (@muhamadfaris22) January 3, 2021

"Hidup itu harus santai, semangat dan jangan mudah putus asa jika menghadapi permasalahan yang rumit. 😌✌ pic.twitter.com/BmLJ4pOUof

Perkongsian ‘bilik’ tapi aesthetic oleh Faris mendapat perhatian netizen dan para netizen terasa terhibur melihat gambar tersebut. Malah, para netizen turut berasa kesian akan nasib menimpanya kerana komputer ribanya turut berlumpur disebabkan banjir.

may Allah ease u bro..🤲 https://t.co/rg8c8fRTar

— Nock Nick (@popit_codes) January 4, 2021

Praying for you!! I know this would be something like how I act if I were going to turn my life upside down crisis, but deep down I would be CRYING. You brought humor out of your devastating situation. I only hope for the best for you, and don’t be afraid to ask for help!!! https://t.co/nCmzfTGONk

— rashifA (@youngaljunied) January 3, 2021

Mat, laptop, penapis air, tilam, lampu semua consider jahanam dah mat.

Tapi aku respek betul positifnya brother ni. Aku perlukan benda ni! 😂 https://t.co/xK8SkwfpHm

Design room using ikea furniture only challenge :

— Genovian Witch (@sykrzck) January 3, 2021

Aku tak tahu laa nak nangis ke gelak first semoga segalanya dipermudahkan second alhamdulillah kau masih boleh berjenaka😂😂😭

— //babypanda// (@dianbeary) January 4, 2021

Usaha dan sikap optimis yang ditunjukkan Faris membuatkan para netizen kagum. Tidak hanya itu, rata-rata netizen memberikan kata-kata semangat buat Faris agar tabah menghadapi musibah ini.

Masalah banjir sering kita dengari setiap tahun, mungkinkah akan ada penyelesaian untuk masalah ini? Apa pendapat anda akan isu tersebut?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Ramalan Steve Jobs Pada Tahun 1990 Akhirnya Jadi Kenyataan Pada Hari Ini

Demi Gambar OOTD, Pengunjung Sanggup Rosakkan Bunga LED Di Perlis

Belum Seminggu Dirasmikan, Pengunjung Jadikan Arca Penyu Di Melaka Sebagai Meja Piknik


Kesibukan Tidak Halang ‘Thor’ Dan ‘Loki’ Gembirakan Pesakit Di Hospital

Siri terbaru filem Thor, Thor: Ragnarok kini sedang dalam proses pengambaran di Brisbane, Australia. Walaupun sibuk dengan pengambaran, aktor utama filem ini, Chris Hemsworth dan Tom Hiddleston tetap meluangkan masa mereka untuk program charity di Hospital Lady Cilento di Brisbane.

Chris turut membawa Mjolnir, senjata terkenal milik Thor untuk adik-adik di Hospital Lady Cilento bergambar dan memegangnya. Hospital Lady Cilento ini boleh dikira bertuah kerana turut menerima kunjungan Taylor Swift bulan Julai yang lalu.

Met the real superheroes of the world at @ladycilentochildrenshospital. A huge shout out to all the brave kids who are an inspiration to all of us! @twhiddleston #madepossiblebychf #ladycilentochildrenshospital #juicedtv

A photo posted by Chris Hemsworth (@chrishemsworth) on Aug 23, 2016 at 2:00pm PDT

“Berjumpa dengan superhero di dunia sebenar di Hospital Kanak-kanan Lady Cilento,” tulis Chris di laman Instagram miliknya. Penampilan ini pastinya membuatkan adik-adik di hospital ini gembira dan dapat sembuh dari penyakit yang mereka hidapi. Good gesture Chris dan Tom!

This is the happiest and cutest photo I have ever seen of my little cancer fighter ???

A photo posted by Cassi Ellis ? (@yourgirlcassi) on Aug 23, 2016 at 3:42am PDT

SURPRISE!! We got the exclusive scoop when our superheroes met their superheroes! Massive thanks to the wonderful @chrishemsworth and @twhiddleston who took time out from their busy filming schedule to meet our special kids and families. And thank you to the @childrensorgau for making this huge surprise possible! #JuicedTV #MadeByTheKidsForTheKids #MadePossibleByCHF #LadyCilentoChildrensHospital #ThorRagnarok

A photo posted by Juiced TV (@juicedtv) on Aug 23, 2016 at 3:46am PDT

When you get to work and meet Thor and Loki ?? #dreamscametrue #Loki #Thor #tomhiddleston #chrishemsworth #avengers #paedsnurse #nurselife #perksofthejob #LCCH #Brisbane #sohappy

A photo posted by Sarah Willox (@vonw) on Aug 23, 2016 at 2:44am PDT

Untuk Thor: Ragnarok, dikatakan Hulk akan turut terlibat dalam filem ini. Disebabkan itulah Hulk dan Thor tidak menyertai pertembungan Civil War antara Captain America dan Iron Man; mereka mempunyai perang lain yang perlu mereka selesaikan dalam filem Thor: Ragnarok ini. Plot filem ini masih lagi dirahsiakan dan filem ini dijangka siap dan akan ditayangkan November 2017.


Kesihatan Badak Sumbu Sumatra Terakhir Malaysia Yang Mengalami Kanser Buatkan Netizen Sedih

Sejak akhir-akhir ini dapat dilihat semakin banyak haiwan yang terancam sekaligus diumumkan pupus secara sah. Terbaharu, keadaan kesihatan Iman, seekor badak sumbu Sumatra di Lahad Datu, Sabah yang mengalami penyakit melibatkan kanser membuatkan orang ramai risau.

Lebih menyayat hati, Iman merupakan satu-satunya spesies badak sumbu Sumatra yang berada di Malaysia ketika ini.

Berdasarkan laporan, badak sumbu berusia 25 tahun ini telah mengalami susut berat badan sebanyak 44 kilogram berbanding berat badan asalnya menjadikan berat badan beliau kini cuma 476 kilogram. Iman kini dijaga dengan rapi dibawah jagaan Dr Zainal Zahari Zainudin di Tabin Wildlife Reserve, Lahad Datu.

Mengalami masalah tidak mampu makan dalam keadaan yang normal seperti badak sumbu yang lain berikutan masalah penyakit yang dialami antara yang membuatkan Iman semakin sakit ketika ini. Iman mula mengalami kanser pada Mac 2014 dan difahamkan sel kanser di dalam badannya sudah merebak ke pundi kencing.

Lebih menyedihkan, para haiwan mengesahkan agak mustahil dan berisiko untuk menjalankan pembedahan bagi memulihkannya. Selain itu, proses untuk mendapatkan ovum bagi mengelakkan spesies ini daripada pupus juga dilihat sukar.

Berdasarkan isu yang berlaku, para netizen dan pencinta haiwan tampil meluahkan kesedihan terhadap keadaan kesihatan badak sumbu Sumatra terakhir Malaysia ini.

iman, the last sumatran rhinoceros in malaysia is not eating well & her health is deteriorating. i hope she will be alright :(https://t.co/tPTomzxyUs

— freyr (@sunfloweraidil) November 21, 2019

Bye Iman, Malaysia got no Rhino after this 😭 https://t.co/INoiiSzWH9

— Acap BdeR™ (@AsyraafIskandar) November 21, 2019

It has been years since anyone had spotted rhinos in Sabah's wild, Iman is the last one in captivity. Once she's gone, if the period of Sumatran Rhino 'extinct in the wild' status matures and still none is found in the wild, Sumatran Rhino would officially be extinct in Sabah :( https://t.co/XXqw0necPy

— woozi's peasant (@PikaSkyscraper) November 20, 2019

Kehilangan haiwan terancam ini pastinya memberi pengajaran buat kita semua untuk lebih cakna mengenai alam sekitar agar kejadian yang sama tidak berulang lagi. Berdasarkan laporan, Harimau Malaya juga bakal mengikuti trend yang sama lima tahun akan datang.

Harimau Malaya Mungkin Akan Pupus Dalam Jangka Masa Lima Tahun Lagi

Cara Unik Lacoste Sebar Kesedaran Spesis Haiwan Yang Hampir Pupus


Kesihatan Jet Li Dilaporkan Semakin Baik Selepas Menghidapi ‘Hyperthyroidism ‘

Tahun lepas kita dikejutkan dengan penampilan bintang lagenda bela diri Jet Li yang berubah begitu drastik akibat penyakit yang dihidapinya. Umum mengetahui Jet Li menghidapi Hyperthyroidism dan sedang menjalani rawatan moden dengan doktor yang bertauliah dan ditambah pula dengan usaha dalam bidang keagamaan.

Terbaharu Jet Li ditemui dalam satu majlis penganugerahan bersama pengasas platform jual beli terkenal AliBaba, Jack Ma di Sanya, Hainan. Menurut laporan dan gambar dari South China Morning Post, Jet Li kelihatan agak lebih bertenaga dan jauh lebih sihat berbanding gambar yang viral tahun lepas.

Pada acara tersebut, beliau tampil dengan rambut berwarna hitam,cermin mata berbingkai bulat dan jaket denim biru. Penampilan terbaharunya sudah pasti mendapat reaksi positif daripada peminat yang sentiasa mendoakan kesihatan beliau.


Tak Tidur Lena, Anda Mungkin Lakukan 5 Kesilapan Ini

Tidur merupakan perkara yang wajib dilakukan setiap hari. Tidur merupakan waktu untuk badan anda berehat, jadi tidur memang sangat penting dalam sebahagian dari kehidupan.

Ketika waktu tidurlah tubuh akan memulihkan semula sel-sel yang telah rosak akibat penat melakukan aktiviti seharian. Namun begitu, ada sesetengah daripada kita sangat sukar untuk mendapatkan tidur berkualiti.

Untuk mendapatkan tidur yang berkualiti antara faktor penting adalah dengan memastikan bilik sentiasa dalam keadaan bersih dan bersuhu nyaman, selesa. Selain dari itu, elakkan juga dari melakukan 5 kesilapan ini di tempat tidur.

Kerap menonton TV sebelum tidur? Jika ya, lebih baik berhenti dari melakukan tabiat buruk ini. Sebabnya, kesan cahaya dari TV akan merangsang otak anda untuk berhenti dari mengeluarkan hormon melatonin.

Sedangkan hormon melatonin inilah yang berfungsi untuk menjadikan tidur anda lena. Mendapat tidur yang lena adalah disebabkan bantuan dari hormon melatonin ini.

Selain dari TV, telefon pintar juga sama. Matikan telefon pintar ketika mahu tidur. Nyalaan telefon pintar boleh membuatkan anda tergoda untuk bermain dengannya, dalam hal ini minda akan mempengaruhi ritma harian (circadian rhythm) dan akibatnya anda jadi susah tidur.

Jangan pernah untuk makan apa pun di tempat tidur, ini untuk mengelakkan sisa-sisa makanan dari menarik kedatangan serangga seperti semut, lipas atau lain-lain serangga yang boleh mengganggu tidur anda.

Zaman teknologi hari ini ramai orang melakukan kerja dengan komputer riba. Oleh kerana ia bersifat mudah alih, ramai orang suka melakukan kerja di tempat tidur. Tidak kiralah apa-apa kerja sekalipun.

Mengikut kajian yang telah dibuat oleh National Sleep Foundation, ketika membawa kerja di tempat tidur, ia boleh mengakibatkan anda berpontensi untuk menghidap penyakit isomania iaitu sejenis penyakit susah untuk tidur.

Sebab yang terakhir ini rasanya tidak perlu diulaskan dengan lanjut lagi. Apabila anda bertengkar, secara automatik akan membuatkan anda stress. Sebaliknya jika anda bermesra dengan pasangan, tubuh akan melepaskan endrofin iaitu bahan semulajadi dari badan yang membuatkan anda rasa tenang.


Kesilapan Ejaan Berlaku Semasa Produksi, Papan Tanda Lebuhraya MEX Sudah Diganti

Lebuhraya ‘Maju Express’ (MEX) telah menurunkan papan tanda yang mempunyai kesalahan ejaan selepas menjadi bualan di media sosial semalam.

Kesilapan kecil pada perkataan ‘expressway’ adalah pada papan tanda yang terletak di sepanjang lebuh raya Putrajaya-Dengkil-KLIA.

Rentetan kesilapan ejaan pd papan tanda jln Maju Expressway (MEX) di Lebuhraya Putrajaya-Dengkil-KLIA, kerja2 mengganti papan tanda yg baharu telah siap dijalankan pd hr ini, 17 Mac 2023.

Pihak kami menghargai keprihatinan pengguna lebuhraya. @LLMrasmi @llmtrafik @MOWorks pic.twitter.com/NNllsK87v2

— MEX HW 03-83159111 (@MexTraffic) March 17, 2023

MEX, ketika dihubungi, memberitahu New Straits Times bahawa kesalahan itu disebabkan oleh kesilapan semasa produksi papan tanda.

Mereka mengesahkan bahawa papan tanda itu diganti hari ini bagi memudahkan perjalanan pengguna jalan raya.


5 Kesilapan Mudah Tetapi Serius Apabila Membeli Tanah

Berikut adalah 5 kesilapan mudah tetapi serius apabila membeli tanah:

Contoh dalam geran ada 3 penama semua dengan 1/3 bahagian.

Salah seorang penama jual bahagiannya. Lalu kita beli, nama masuk dalam geran. Tetapi tak sangka rupa-rupannya tak boleh memohon loan untuk bina rumah.

Asalnya, niat untuk bina rumah guna loan . Tetapi kemudian baru tahu perlu tukar syarat ke bangunan dulu. Apabila sudah tahu, bajet pula tiada untuk tukar syarat.

Lagi satu, ‘terbeli’ tanah yang bukan dalam zoning kediaman. Tanah pula tak boleh ditukar syarat walaupun sudah ada bajet.

3. Beli tanah yang ada pengambilan tanah

Dalam geran ada catatan pengambilan. Tetapi pembeli tidak tahu yang luas pengambilan belum ditolak keluasan keseluruhan dalam geran.

Akhirnya pembeli bayar ikut keluasan geran padahal keluasan sebenar lebih kecil.

Terdapat pada sesetengah tanah, jalan yang ada adalah jalan adat tidak digazet di dalam pelan akui.

Risikonya, jika pada masa akan datang tuan tanah sebelah menyebelah dirikan pagar, maka pembeli akan gigit jari.

Perkara ini terjadi apabila pembeli tidak periksa batu sempadan secara fizikal.

Pembeli pun tidak bertanya dengan tuan tanah sekeliling untuk pengesahan.

Contoh tanah yang dibeli separuh betul separuh, lagi separuh rupa-rupanya tanah orang sebelah. Separuh yang betul rupa-rupanya paya atau cerun.

Semua ini mungkin ada penyelesaian tetapi ianya tidak mudah. Penyelesaian masalah-masalah begini selalunya akan mengambil masa dan meningkatkan kos.

Amat penting untuk memastikan tanah yang dibeli daripada kesilapan di atas. Kerana jika tersilap, selepas beli baru dapat tahu, maka “sakitnya tuh di sini”.


5 Tip Sempoi Yang Anda Boleh Buat Agar Dapat Mengembara Dengan Tenang

Telah travel ke banyak negara memberi peluang untuk saya mempraktikkan beberapa tips agar pengembaraan saya berjalan lancar dan adakalanya lebih cepat. Berikut saya kongsikan 5 tip travel sempoi yang anda juga boleh cuba.

1. Masa nak check-in, minta tampalkan pelekat ‘fragile’ pada bagasi

Kerana setiap bagasi yang ada tampal pelekat ‘fragile’ biasanya akan diletak bahagian paling atas, bagasi akan lebih terjaga dan lebih cepat masa di bagian tuntutan bagasi, tak perlu tunggu lama.

Tip ini boleh guna masa pergi berkelah tepi pantai, pergi satu keluarga tak seronoklah kalau salah seorang terpaksa duduk tepi pantai untuk jaga barang. Salah satu cara yang selamat ialah bungkus barang berharga seperti telefon bimbit dan beg duit dalam plastik, tanamkan dalam pasir dan hamparkan tikar di atasnya. Kemudian boleh terjun laut mandi puas-puas. Kalau ada pencuri nak cuba curi sekalipun akan ambil masa yang lama untuk korek.

Psst. Jangan pula tanam, tapi tak buat tanda, alamatnya memang tak jumpalah nak korek balik, naya.

3. Pakai jaket atau bawa beg galas kecil ketika di lapangan terbang

Hampir kesemua lapangan terbang akan ada beberapa pemeriksaan sekuriti untuk masuk ke bilik pelepasan. Tujuannya adalah untuk memudahkan ketika tiba di mesin imbas bagasi, boleh masukkan semua gadget, beg duit, boarding pass, paspot dan lain-lain ke dalam poket jaket atau beg galas.

Masa sampai di mesin imbas hanya perlu buka jaket dan letakkan dalam bekas yang disediakan, senang dan cepat, selepas selesai boleh terus ambil jaket dan pergi, tak perlu untuk kutip satu persatu barang dalam bekas tersebut.

Baca: 15 Senarai Semakan Dan Persediaan Sebelum Anda Travel Ke Luar Negara

4. Simpan kad bisnes hotel penginapan ke mana saja pergi

Sangat berguna ketika sesat jalan atau tak jumpa jalan untuk pulang, terutamanya apabila pergi ke negara yang majoriti penduduknya tidak boleh berbahasa inggeris, solusinya tunjukkan kad bisnes tersebut pada pemandu teksi, dengan izinnya akan dapat sampai kembali ke hotel penginapan.

5. Simpan duit dalam tempat yang tersembunyi

Masa mengembara saya suka simpan duit pecah-pecah, salah satu tempat kegemaran saya simpan duit ialah dalam tiub pelembab bibir (lip balm). Kebiasaannya si pencuri akan cari benda yang nampak berharga untuk dicopet, macam tiub pelembab bibir memang tak pandang dah, saya letak tepi poket beg galas pun tiada siapa yang peduli. Tidur lena 200 dolar duduk dalam tiub tu. Huhu.

Baca lagi: 10 Tip Daripada Kembara ‘Awesome’ Kami Ke Kashmir Di Musim Sejuk


10 Kesilapan Yang ‘First Time Traveler’ Selalu Buat

Masa aku mula-mula travel dulu, aku banyak self taught dan cara macam ni hampi-hampir buat aku tersadai di Vung Tau, Vietnam. Masa itu aku tak ada circle of friends yang kaki travel, dan aku dah cuba asked around di Facebook dulu. Tapi masih tidak ada jawapan yang tepat. Blog social media on travel pun tak ada lagi masa tu.

Jadi hari ini, aku nak kongsi dengan kawan-kawan kesilapan yang aku buat masa aku mula-mula travel dulu dan juga beberapa kesilapan yang aku dapat sumber dari kawan-kawan juga.

Bila baru nak mula travel, memang susah nak agak barang apa yang kena bawa. Cukup ke tak, tu antara yang menjadi persoalan. Persiapan barang kita mungkin tak sama dengan orang lain. Aku teringat lagi aku dok hangkut dua beg besar. Satu backpack, satu lagi beg tarik penuh dengan makanan. Nasib baik ade abang French handsome tolong angkat masa tu.

Aku belajar tentang travel secara hard way, belajar dari kesilapan diri sendiri. Tapi sekarang, petik pakcik Google je, macam-macam boleh kita rujuk untuk cari informasi tentang destinasi yang kita nak tuju. Antaranya, barang apa yang tak boleh bawa masuk (contoh: Australia tak benar kan bawa masuk buah-buahan), tourist scam apa yang kita kena berjaga-jaga, estimated price untuk pengangkutan awam dan sebagainya.

3. Tak Aktifkan Debit Kad Untuk Pengeluaran Antarabangsa

Antara kesilapan yang aku buat dan hampir buat aku tersadai kat Vung Tau. Nasib baik ade kawan tolong. Sebab aku tak aktifkan kad debit aku dulu? Sebab aku agak cash in hand yang aku bawak cukup. Jadi aku tak perlu nak buat pengeluaran tambahan. Nasib baik tak ada jadi apa-apa yang serius. Kalau tak, nak korek duit kat mana pun aku tak tau.

Ramai sangat kirim souvenirs bila aku mula travel dulu. Tapi ramai jugak kirim dengan air liur saja. Aku yang fikirkan nak maintain hubungan yang baik sesama manusia pun beli la souvenirs untuk semua orang. Tu yang sampai tersadai dekat Vung Tau, sebab duit dah tak dak nak balik hotel. Dan yang bukak mata aku, bila ada kawan yang habis 2k untuk souvenirs sahaja, sebab ramai kirim specific souvenirs seperti Hard Rock collectibles atau limited edition Michael Kors tanpa kiriman duit.

Aku bukan insurance agent tapi ade beberapa insiden yang kalau aku atau rakan travel yang lain tak ambil travel insurance, memang kami akan rugi banyak sebab tak dapat balik pampasan. Beg pecah, beg rosak, beg hilang adalah antara sisi gelap dunia travel yang aku berdoa sangat kau orang tak akan alami.

Sebab pengalaman menghadapi situasi ni, boleh buat orang tu jadi gila dan panik tak tentu arah. Terima kasih pada travel insurance, barang-barang asas yang aku terpaksa beli bila beg hilang di Santorini, dapat pampasan balik.

6. Terpedaya Dengan Provoke Acah-Acah Backpacker

Bila sudah mula travel ni, akan ada hamba-hamba Allah yang kaki provoke seperti:

“Bila lagi nak jejak Europe? Bukan backpacker la kalau belum sampai Amsterdam lagi..”

“Pe barang pegi Phuket je, tour satu Thailand baru betul backpacker sebenar..”

Tu belum cerita pasal brand backpack atau action camera lagi. Masuk bab ni, kena kuatkan semangat, ukur baju di badan sendiri. Dulu masa GoPro baru keluar, memang mahal dan aku hampir-hampir nak swipe debit kad, especially ada makhluk yang cuba racun. Biar papa asal bergaya katanya. Tapi melihat pada keadaan diri yang travel pun dekat-dekat saja, tak ade special mana, aku tahan.

Dulu2, aku rajin juga usya travel pakej Groupon dan hotel travel booklet sebab aku rasakan mereka lebih tahu asal-usul tempat yang aku nak pegi. Bayar saja, mereka uruskan semua. Mudah bukan? Sampai la aku buat bajet sendiri dan buat aku sedar yang bukan saja travel agent caj lebih mahal dari harga biasa, tapi mereka dapat komisen dari lokasi yang mereka bawa kita.

Jadi sebenarnya, kita sebagai pelancong dimanipulasi untuk keuntungan pihak lain, dan banyak lokasi yang lebih baik tak di promosi sebab agent tak dapat komisen.

8. Panik Bila Travel Plan Tak Sama Dengan Yang Dirancang

Sebolehnya, memang best dan tak sakitkan kepala kalau semua yang dirancang tu menjadi. Tapi kita lupa, manusia tak boleh lari dari buat kesilapan. Kadang-kadang, flight delayed, banjir, kereta api rosak, sistem tempahan hotel ada glitch atau tempahan hotel tidak dalam sistem. Macam-macam la isu yang boleh kacau flow travel kita. Aku sarankan jangan panik dan be flexible dengan pilihan alternatif.

Dulu memang aku memang teruja kalau dapat group rakan-rakan yang boleh travel sekali. Dah lama-lama tu, macam-macam kerenah aku jumpa sampai aku selesa travel solo atau at most, berdua saja.

Ada yang buat travel buddies macam dia orang punya secretary, semua benda nak kena Ingatkan, termasuklah bawa ubat gigi (true story). Ada plak travel buddy yang kena jadi “receptionist”, jawab phone call parents untuk travel buddy yang lain sebab budak tu travel sampai tak ingat mak abah (true story juga).

10. Tak Aktifkan Roaming/Tak Beli Local Sim Kad

Dulu memang aku tak consider pon nak buat roaming, mahal kot. Dan untuk trip 4-5 hari, okay rasanya untuk kekalkan nombor sendiri, tak payah beli local sim card. Tapi bila aku da travel merata, tiada apa yang lebih bahagia bila dapat dengar suara mak abah dalam telefon, bila kita di perantauan. Hati mak abah pun senang bila dengar kita selamat di sana. Travel la jauh mana pun, mak abah jangan kita lupa.


Kesungguhan Kanak-Kanak Ini Kumpul Wang Beli ‘Corn Dog’ Membuatkan Netizen Tersentuh

Pada masa kini, mozarella corn dog adalah makanan yang sedang hangat berada di pasaran selain daripada bubble tea. Makanan yang berasal daripada Amerika Syarikat ini menjadi kegilaan ramai orang berikutan ia mengandungi keju mozarella yang pastinya sedap dan menyelerakan.

Baru-baru ini tular di laman Twitter, di mana seorang pengguna Twitter, @kinafairy memuat naik sebuah perkongsian dan bebenang tentang seorang kanak-kanak yang berusia 11 tahun ingin membeli corn dog darinya.

First time aku dapat customer budak darjah 5. Order 2 paket corndog RM30. Aku fikir mak dia suruh orderkan sebab ada je kes mcmni before this. So, aku layankan je lah. Janji untuk cod semalam. Tetiba dia cancel order…

Ni conversation aku dgn dia. pic.twitter.com/2JT7UOXF1i

— kinafairy (@kinafairy) November 11, 2019

Apa yang menarik perhatian ialah kesungguhan adik tersebut yang sanggup menyimpan wang untuk membeli corn dog yang berharga RM16 untuk 1 paket tersebut.Tindakan kanak-kanak itu menyentuh hati gadis tersebut, lalu menawarkan harga corn dog tersebut dengan jumlah wang yang kanak-kanak itu ada. Siap beri 1 paket percuma untuk adik tersebut.

At first ragu2 nak layan. Kot tipu ke kan. Sekarang banyak kes budak kecik dah pandai scam org cari duit. Tapi kesungguhan budak ni kumpul duit nak makan corndog buat aku tersentuh gila😭😭

So aku ngan kawan aku decide bagi je lah free sepaket lagi. Kesian weh😭

Menerusi perkongsian gadis itu, kanak-kanak tersebut telah menanti kedatangan beliau di hadapan rumah mereka.

Memang budak ainur ni rupanya. Dengan kawan dia ke tak tahu lah. Dari pukul berapa dia tunggu aku sampai agaknya lupa nak tanya😭 aku cakap dah aku lambat dia kata takpe kak😭

Gadis itu sekali lagi tersentuh hati dengan tindakan kanak-kanak tersebut yang membayar duit corn dog itu dengan wang kertas RM1.

Cukup RM20 aku pulangkan balik RM5 dekat dia. Happynya muka diorg bukan mainnn lagi. Sejak bila lah tu diorg ni kepengen nak corndog siap order 2 paket.

Dapat cod dekat budak2 ni aku rasa happy gila. Tengok lah muka diorg😭 pic.twitter.com/1EXd925luu

Perkongsian gadis ini menarik perhatian ramai netizen. Rata-rata netizen meninggalkan komen dengan menyatakan bahawa mereka turut terharu dengan perkongsian gadis itu.

The Vocket ada berkongsi cara-cara untuk membuat corn dog ini pada ada artikel sebelum ini. Klik pautan di bawah untuk bacaan lanjut.

Ini Cara Hasilkan ‘Corn Dog’ Keju Mozarella Viral Yang Sedap Dan Murah

Resipi Ringkas Hasilkan Donut ‘Gebu’ Dan Sedap

Resipi Roti Goreng Coklat Viral Yang Sedap Dan Mudah Anda Boleh Cuba


Kesungguhan Pemuda Istimewa Bersolat Di Tangga Masjid Ini Mengharukan Hati Mereka Yang Sihat Tubuh Badan

Nota Editor: Perkongsian ini ditulis oleh Tuan Taufik Hakim Ahmad Wahab berdasarkan pengalamannya di Masjid Tunku Abdul Aziz, Petaling Jaya di bulan Ramadan baru-baru ini. Kami berasa kagum, terharu, dan sebak dengan kisah pemuda istimewa yang diceritakan oleh Tuan Taufik ini. Malah, kami mendapati daripada komen-komen di Facebook, pemuda istimewa itu selalu hadir ke masjid tersebut. Apa yang kami boleh sarankan ialah pihak pengurusan masjid dan masyarakat bersatu mengutip derma bagi membina akses atau membeli alat seperti lif kerusi yang dipasangkan pada tangga. Dengan izin Tuan Taufik, kami menerbitkan semula di Vocket buat bacaan Tuan Puan. Semoga bermanfaat.

Dia hanya mampu berhenti di kaki tangga masjid, duduk di kerusi rodanya dan kepalanya tertunduk longlai. Sekali sekala menyapa lemah para makmum yang melewati.

Awalnya hatiku gagal menangkap kehebatan sosok tubuh ini mungkin dek kerana kakinya yang mungkin tidak mampu menjejak bumi. Mungkin keadaanku yang tergesa-gesa naik ke ruang solat untuk menunaikan solat Maghrib menyebabkan kehadirannya di situ ku anggap biasa-biasa sahaja. Lebih-lebih lagi ini pertama kali aku menjejakkan kaki ke masjid ini. Singgah untuk solat Maghrib. Tiada seorang pun yang ku kenali di sini.

Usai solat Maghrib kami sekeluarga terus menuju kedai makan tepi jalan berhadapan dengan masjid untuk makan malam kerana waktu berbuka tadi kami hanya sempat berbuka puasa dengan roti yang diagih-agihkan oleh Pihak Tesco pada malam sebelumnya di Masjid Sultan Ibrahim. Mujur kakak Sofiyyah dan Abqari sempat membawa bersama bungkusan makanan Tesco tersebut dari rumah.

Rancangan awal untuk berbuka puasa di Tesco Extra setelah mendapatkan stok barang untuk Butikazya (butik pakaian Muslim) terpaksa dibatalkan kerana perlu berurusan dengan pihak pembekal biskut raya. Sebahagian biskut raya yang kami jual kami ambil dari pembekal untuk menambah pilihan kepada biskut-biskut homemade yang kami buat sendiri dengan jenama Mubarak Cookies yang kini boleh didapati di pintu masuk utama Tesco Kuala Selangor.

Kesian pula dengan anak-anak yang masih kelaparan meminta makanan yang lebih ‘special’ untuk malam ini. Tanpa berlengah kami bersegera menuruni tangga masjid menuju kedai makan tersebut. Dan pemuda istimewa itu masih di situ. Dengan wajahnya tertunduk lesu.

Azan Isyak berkumandang. Alhamdulillah Tuhan gembirakan juga kami dengan makan malam yang lazat. Benarlah sepertimana hadis mengatakan kegembiraan Mukmin yang berpuasa itu saat berbuka.

Setelah habis azan kami kembali ke masjid untuk solat Isyak. Hairan, pemuda itu masih di situ. Dalam keadaannya yang seperti tadi. Sesekali mengangkat kepalanya melemparkan senyuman melihat telatah anakku Abqari berlari dan bermain sambil menaiki tangga. Plastik teh O nya bersama bungkusan makanan masih tergantung rapi di pemegang kerusi rodanya. Ku kira dia berbuka puasa di situ tadi. Di tempat yang sama.

Selesai solat Isyak, kami bercadang untuk pulang berterawih di rumah sahaja memandangkan masih ada sejam lagi perjalanan yang perlu ditempuh. Kami pun menuju ke kereta. Menuruni anak tangga masjid dan pemuda itu masih di situ.

Sesampai di kereta, rancangan untuk pulang terus gagal memandangkan ada jemaah terawih yang meletakkan kenderaannya di belakang kami. Kami terhalang untuk pulang. Plan B. Selesaikan terawih di masjid itu. Mudah-mudahan pemilik kereta itu membuat 8 rakaat supaya kami dapat pulang awal. Perancangan ALLAH. Kami pasrah. Walaupun badan sudah keletihan. Berkat Ramadhan kami gagahi jua.

Menuju semula ke ruangan solat di tingkat atas. Tanpa disangka bertemu lagi dengan pemuda berkerusi roda tadi. Dia masih di situ. Ku lewat di hadapannya. Ku lihat kedua tangannya terangkat sedikit.

Berderau darahku sedikit kali ini melihat situasi itu. Rupanya dia sedang mengangkat takbir untuk mengikut imam yang baru memulakan solat terawih di tingkat atas.

Entah kenapa, bagaikan ada hembusan yang bertiup di hati ini melihatnya sedang lemah mengangkat takbir.

Kagum, hiba, sedih. Bercampur baur. Tanpa berlengah ku capai handphone dari poket. Segera aku snap sosok tubuh yang sedang solat di atas kerusi roda itu sambil menaiki tangga. Dalam hati ingin juga ku bantu dia ke atas, tetapi dia sudah pun memulakan solatnya. Dan aku sendiri tergesa-gesa naik bersama anak-anak lelakiku untuk solat terawih sambil memimpin anakku yang kecil menaiki tangga.

KAGUM. Dia kurang upaya. Namun jiwanya yang bersungguh mencari cinta Tuhannya membuatkan dirinya gagah perkasa menunggu di situ sejak Maghrib hingga terawih dalam keadaan sekeliling yang kurang selesa. Tidak menjadikannya alasan untuk ternafi daripada melayakkan dirinya menjadi Insan bertaqwa sepanjang Ramadhan.

SEDIH. Aku yang lebih kelihatan lebih sempurna secara fizikal daripadanya tak setabah itu dalam membuktikan kesungguhanku untuk meraih rahmat ALLAH di bulan Ramadhan.

HIBA. Mungkin berkat DOA insan-insan sepertinya, Aku dan seluruh umat Islam diberi ALLAH kekuatan dan kesihatan untuk menjalani ibadah di bulan Ramadhan.

Ya, perancangan ALLAH menginginkan aku mengambil hikmah. Tiada yang sia-sia di dalam tadbir Yang Maha Esa. Syukurku ya ALLAH.

Hidupkanlah hatiku ya ALLAH supaya apa sahaja yang berlaku di sekelilingku walaupun sekecil-kecil perkara, memperjelaskan lagi kebesaranMu di mataku.

Ku turuni anak-anak tangga itu sekali lagi setelah terawih untuk pulang dan INSAN ISTIMEWA itu sudah tiada di situ. Mudah-mudahan pihak pengurusan masjid dapat membuat sesuatu supaya pemuda tadi dapat menunaikan solat di ruangan solat di tingkat atas. Tak terbayang betapa gembiranya dia nanti sekiranya waktu itu tiba.

IMANnya pada TUHANnya telah menguatkan dirinya yang lemah di pandangan INSAN.

LIKE dan FOLLOW Vocket di Facebook serta Instagram


Ketabahan Ibubapa Dan Anak Tanpa Mata Ini Sungguh Mengharukan

Sungguh terharu melihat video ni. Bilamana pasangan suami isteri, Lacey dan Chris Buchanan, sudah mengetahui bahawa anaknya bermasalah tetapi si isteri masih tetap mahu untuk melahirkannya.Anaknya yang bernama Christian Taylor Buchanan bukan sahaja dilahirkan tanpa dua belah mata tetapi mulutnya sumbang dan kurang pendengaran. Pasangan suami isteri sangat tabah apabila mereka sering menjadi perhatian orang ramai bila membawa keluar anaknya. Semoga ketabahan suami isteri ini menjadi inspirasi kepada ibubapa yang lain. Mereka menerima anak mereka seadanya walaupun mempunyai pilihan untuk menggugurkannya.


Siapa Sangka Kanak-Kanak 12 Tahun Mangsa Taufan Ini Punya Pendirian Seteguh Ini

Mari berkenalan dengan Ramses, kanak-kanak berusia 12 tahun dari Filipina. Ramses merupakan antara ribuan mangsa Typhoon Yolanda, di daerah Tacloban, iaitu kawasan paling teruk dipukul taufan ini .

Sewaktu team produksi tv “chasing wild weather” sedang membuat dokumentari tentang mangsa taufan Yolanda ini, secara tak sengaja mereka telah terserempak dengan Ramses.

Rakaman ini dibuat tanpa di rancang, tiada skrip disediakan. Tapi apa yang diluahkan oleh Ramses membuatkan Mikkel (ketua projek ini) hilang kata-kata.

Mikkel : “Are you allright now? Is everything’s ok?”

Ramses : “Yes, I completely forgotten now”

Mikkel : “You have forgotten? How’s that? Why can you forget this?”

Ramses : “It’s just normal. We have this, the same problem along time ago. But we will recover quickly.”

Ramses : “Yes we do. This place is still my house. My grandfather told me, he was born in Tacloban, he will die in Tacloban.”

Mikkel : “12? And what kind of thought did.. did you make yourself when this… this happend?”

Ramses : “I just remember the things that… the things that make me happy. We have to move on. Philipinos are just simple, just simple people. We could just live on. Even when the relatives die, we could just still live on. Our babies just recovering, even when Yolanda he could just lucky. That’s why we are all happy. Nothing can stop us. Unless you fear death, nothing can help you.”

Dan tiada siapa menduga kanak-kanak setabah ini sebenarnya mengidap leukemia.

Semoga kisah ini memberi inspirasi buat anda semua. Hidup mesti diteruskan tak kira apa yang berlaku. Ayuh, bangkitlah Malaysia!


Ketahanan Honda Civic Type-R Jadi Perdebatan Selepas Gambar Kereta Putus Dua Tular

Baru-baru ini tular satu rakaman video badan kereta Honda Civic Type R putus dua selepas terlibat dalam satu kemalangan yang berlaku di kawasan Colorado, Amerika Syarikat.

Dalam hantaran asal Facebook yang dikongsikan, mangsa kemalangan tersebut ada menerangkan bagaimana kejadian tersebut berlaku. Pemandu ketika waktu itu merupakan teman lelaki kepada anak pemilik Civic Type R tersebut.

Difahamkan dia telah dirempuh sebuah kereta model Volvo yang dipandu oleh seorang warga emas dari arah tepi di simpang jalan Jewell Avenue dan Federal Boulevard, lalu menyebabkan badan kereta Civic Type R tersebut putus dua akibat melanggar tiang berhampiran.

Reposting because mine was taken down for bs. #storytime #typer #fypシ #fuckedup🤣🤣🤣😋 #honda #repost

Video tersebut telah mendapat ribuan share dan ratusan komen oleh pengguna Facebook dari seluruh dunia. Rata-rata ramai yang terkejut melihat keadaan kereta yang boleh terputus sehingga begitu sekali.

Kemalangan ngeri yang terjadi di Amerika Syarikat itu turut menarik perhatian netizen Malaysia yang membandingkan kualiti binaan kedua-dua buah kereta tersebut samada kereta buatan Sweden tersebut memang kukuh atau ciri keselamatan kereta buatan Jepun itu kurang berkualiti.

Namun, ada segelintir pengguna Facebook bersependapat punca kereta Civic Type-R terputus dua bukanlah disebabkan reka bentuk kereta itu tidak kukuh, tetapi ia disebabkan Volvo tersebut telah merempuh pada bahagian tengah-tengah Civic Type-R tersebut lalu menghentam tiang berhampiran.

Walaupun keadaan kereta Civic Type-R agak ngeri setelah mengalami kemalangan yang boleh mengorbankan nyawa, kesemua mangsa cuma mengalami kecederaan ringan sahaja.

Dalam satu kisah lain, seorang lelaki yang menjual aksesori Mugen pada harga RM45,000 buat orang ramai peminat Honda terkejut. Baca lebih lanjut melalui pautan di bawah.

Peminat Kereta Honda Terkejut Bila Lelaki Ini Jual Aksesori ‘Mugen’ Pada Harga RM45,000

‘Geng Kereta’ Bersatu Tumpaskan Pencuri Honda City Raih Pujian Netizen

‘Double-Park’ Kereta Pemandu Mengandung, Sikap Pemilik Honda Civic Ini Undang Kecaman Netizen


Ketahui 8 Perkara Penting Tentang Bumbung Sebelum Anda Tersalah Beli Rumah

Pada minggu lepas kami telah berkongsi pandangan daripada Dr Azizul Azli Ahmad tentang Kegagalan ‘Design’ Rumah Moden Yang Boleh Menyebabkan Pembeli Rugi Dalam Jangkamasa Panjang.

Kali ini kami ingin bawakan pula perkongsian oleh Dr Uniey Aras, sahabat dan pernah menjadi rakan sekerja Dr Azizul tentang bagaimana anda sebagai pembeli boleh  menilai rekabentuk bangunan dan bumbung yang selesa untuk didiami.

Menurut Dr Uniey, belanja mengubah suai bumbung merupakan perkara yang paling banyak memakan belanja dan kos. Adalah merugikan apabila pembeli membeli rumah, dan kemudiannya perlu mengubahsuai bumbung.

Dr Uniey juga menekankan, setiap kali mahu membeli rumah, perkara utama perlu dilihat adalah bumbung kerana bumbung adalah elemen pertama yang menerima impak hujan dan haba. Bumbung juga berfungsi sebagai pelindung sewaktu panas dan mampu mengalirkan air keluar dengan cepat dari bangunan semasa hujan.

“Air amat bahaya kepada binaan. Ia boleh menambah beban yang tinggi kepada bumbung, memberi lembapan kepada bahan binaan, serta menjadi agen pemangkin kepada pertumbuhan kulat dan pereputan.”

Bumbung atap jenis curam adalah yang terbaik digunapakai di Malaysia yang selalu menerima hujan yang banyak. Bumbung jenis ini mampu mengalirkan air keluar dengan lebih cepat dari elemen bangunan.

Serapan, takungan dan beban air hujan dapat dikurangkan. Atap jenis ini juga mempunyai ruang udara di tengah-tengahnya. Ia dapat membantu mengurangkan atau menyejukkan haba sebelum diserap ke siling bangunan.

Namun, perlu anda juga perlu lihat unjuran bumbung agar tidak terlalu panjang terutama jika rumah terletak di kawasan berbukit dan tinggi, lapang, atau menerima kapasiti angin yang kuat seperti di tepi pantai dan bukit.

Semakin tinggi bumbung, semakin sejuk rumah tetapi beban bumbung juga semakin tinggi. Jadi anda perlu semak perletakkan dan saiz tiang bangunan untuk elakkan rekahan struktur.

Semakin tinggi bumbung, semakin tinggi rintangan angin.

Setiap bumbung rata perlu ada sedikit cerun untuk air hujan mengalir. Ada arkitek yang kata cerun (slope) ini tidak perlu kerana keluasan bumbung rata terlalu sedikit. Jangan harap lah air tu pandai cari jalan sendiri. Memang perlu sediakan cerun.

Walaupun keluasan bumbung hanya hanya 1mx1m, air tetap boleh bertakung dan menyerap ke dalam bangunan. Kondisi ini sebenarnya tidak baik. Namun jika ada palung air atau parapet wall, ia membolehkan air bertakung dan kebocoran akibat penyerapan air mudah berlaku.

3. Sambungan Antara Bumbung dan Dinding.

Berhati-hati jika sambungan ini juga berfungsi sebagai takungan air. Sebab itu, kebocoran kerap terjadi kepada bumbung rama-rama.

Pilihlah rumah yang dindingnya 3.2m ke atas. Apatah lagi jika rekabentuk memakai bumbung rata kerana semakin tinggi dinding, semakin besar ruang udara peralihan.

Sebab itulah atap tinggi buat anda rasa sejuk dan nyaman. Semakin banyak ruang peralihan udara, semakin sejuk rumah anda.

Terdapat 2 jenis. Fix window glass dan adjustable window atau casement window. Lihat kepada bukaan dan arah angin.

Bukaan seperti tingkap (adjustable/casement window) dan pintu sebaik-baiknya mengadap arah angin dan membenarkan angin melalui bangunan.

Ini bermaksud position in opposite of the opening, there is another opening. Rumah yang terbaik adalah rumah yang membenarkan laluan angin, berfungsi untuk membuang haba, bau dan bakteria di dalam rumah. Kecuali jika rumah anda dekat dengan kilang, itu tak boleh buat apa.

Tetapi elakkan daripada bukaan dinding kaca. Ia hanya berfungsi mencantikkan rekabentuk dan membenarkan pemandangan luar dinikmati dari dalam rumah.

Malangnya, ia cantik bagi yang berkemampuan. Penyerapan haba sangat tinggi di ruang ini. Anda juga perlu memakai penghawa dingin dan memasang langsir setinggi langit.

Untuk langsir tak apalah boleh beli setahun sekali. Tapi bill elektrik anda kena bayar setiap bulan kerana pasang aircond. Sebab itu saya katakan ia tidak memainkan fungsi dan penggunaan yang ekonomik pada jangkamasa panjang.

Ia bakal membuat pulauan haba dalam rumah. Maka, airwell atau bukaan bumbung diperlukan untuk mengeluarkan haba. Di waktu ini, ventilasi bersilang dan airwell memainkan peranan bagi menyeimbangkan semula suhu dalam rumah.

7. Unjuran Bumbung atau Overhang (yang terdapat di setiap luar tingkap atau bukaan).

Fungsinya untuk mengelak air hujan masuk ke dalam bangunan. Tetapi semakin panjang unjuran, semakin tinggi tekanan udara, sekaligus meningkatkan risiko bumbung diterbangkan angin ketika angin kuat.

Apatah lagi rumah berhadapan dengan kawasan lapang atau laluan angin. Confius kan! Tadi nak laluan angin, sekarang tak nak pula.

Unjuran bumbung sepanjang 700mm sudah memadai. Lebih dari itu, ia boleh jadi berisiko (bergantung kepada keadaan geografi kawasan rumah).

Tak semua design rumah ikut selera dan kitab kita. Tetapi kita boleh membantu mengurangkan kesan suhu kepada rumah.

Contoh: menanam pokok. Pokok adalah satu medium semulajadi penyerap haba yang terbaik. Tetapi bukan pokok besar, nanti merekah rumah.

Adanya air yang mengalir (jika ikut fengshui, ia membawa rezeki) kerana secara saintifiknya air yang mengalir akan menyerap haba dengan baik.

Elakkan dari air yang bertakung. Walaupun ada ikan, ia tidak ada makna dan fungsi jika tiada pergerakan apatah lagi jika jdi sarang nyamuk aedes.

Baca lagi: 35 Tip Buat Anda Yang Berangan Nak Beli Rumah Kos Rendah


Ketahui Bagaimana Anda Boleh Membawa Pulang RM20,000 Dengan Isian Minyak Serendah RM40

Apa yang anda akan buat bila dapat duit ekstra RM20,000? Tak lama lagi dah nak masuk tahun baru, pasti anda ada pelbagai azam yang mahu dicapai bukan? Nak beli rumah, bawak mak dan ayah pergi Haji, hantar anak ke universiti, kahwin pastinya antara yang tersenarai. Bila ada duit lebih, bolehlah plan macam-macam dan laksanakan azam dan impian anda tu kan!

Seiring dengan tahun baru 2020 yang akan datang, Shell telah melancarkan kempen Nak Ekstra RM20,000 yang memberi peluang kepada rakyat Malaysia untuk membawa pulang wang tunai lumayan! Kalau anda nak tahu, peraduan Nak Ekstra RM20,000 ni dah ada pemenang tau!

Sebelum tu, jom kita baca dulu apa kata pemenang bertuah ni. Mana tahu anda pun boleh jadi macam mereka!

Bercita-cita ingin membawa keluarganya bercuti ke Singapura, merancang untuk memulakan dana kolej untuk anak lelakinya dan melabur sebahagian besar wang untuk deposit tetap, akhirnya semua impian Mohd Raffi Ismail nampaknya bakal tercapai apabila beliau berjaya membawa pulang RM20,000!

Mula menabung sejak dua bulan lepas untuk percutian keluarganya, kini Raffi dah boleh tarik nafas lega apabila dapat membawa keluarganya bercuti ke Singapura dan honeymoonbersama isteri tersayang! Dah menang RM20,000 tu, bolehlah buat duit ekstra untuk shopping katanya!

Bermula 1 Disember 2019 hingga 9 Februari 2020, Shell menawarkan wang tunai RM20,000setiap minggu untuk pelanggan setianya! Bukan itu je, Shell juga akan memberikan 20x hadiah saguhati bernilai RM1000 pada setiap minggu! Wow, biar betul?

Untuk menyertai peraduan Nak Ekstra RM20,000, anda hanya perlu ikuti 2 langkah mudah ini:

Kalau anda terlepas tawaran 10x mata ganjaran BonusLink haritu, jangan risau sebab Shell bermurah hati nak berikan anda ganjaran ekstra bagi pengguna Touch ‘n Go eWallet iaitu *RM5 cashback tambahan apabila anda berbelanja minimum RM40 di Shell menggunakan Touch ‘n Go eWallet. Best kan?

Bukan itu je, pada 12 Disember ni pula Shell dan Touch ‘n Go e Wallet akan berikan ganjaran tambahan berupa 50% rebat! Memang berbaloi-baloi!

Tawaran ini hanya terhad untuk dua cashback bagi setiap akaun Touch ‘n Go eWallet setiap bulan & hanya untuk 300,000 transaksi pertama di Shell.

Jadi, jangan lepaskan peluang keemasan ini ok. Siapa tahu, mungkin rezeki tahun baru, anda pula yang bakal bawa pulang RM20,000! Untuk maklumat lanjut, layari laman web Shell.

Ketahui juga ganjaran ekstra yang anda boleh dapatkan dengan BonusLink. Klik pautan di bawah untuk maklumat lanjut.

Isi Minyak Di Shell Dan Rebut Ganjaran Ekstra Dengan BonusLink!

Tandas Stesen Shell Ini Mendapat Tarikan Lebih 3 Juta Penonton Di Youtube


Ketahui Cara Bagaimana Banduan Ambil Peperiksaan SPM Di Dalam Penjara

Kebelakangan ini kita disajikan dengan banyak perkongsian di media sosial yang melibatkan pelajar SPM 2019 meraikan kebebasan mereka sempena tamatnya peperiksaan Sijil Pelajaran Malaysia (SPM) untuk tahun 2019.

Baru-baru ini Harian Metro, memuat naik sebuah perkongsian tentang sekeping foto yang memaparkan banduan Penjara Marang yang mengambil SPM melakukan sujud syukur selepas selesai menjawab soalan matapelajaran Sains yang juga kertas peperiksaan terakhir tahun ini di Sekolah Integriti Penjara Marang.

Tertarik dengan perkongsian tersebut, seorang pengguna Twitter @qyscha, berkongsi semula tweet tersebut dan bertanyakan kepada netizen tentang bagaimana banduan ini mengambil SPM di dalam penjara.

Can someone do thread about how Penjara took SPM ?

Bila diorang study and mcm mana diorang diajar, apa qualify kalau nak amik spm.. https://t.co/GcxK5oBWMw

— Akak pening (@qyscha_) November 27, 2019

Menjengah ke ruangan komen perkongsian itu, seorang netizen @AHzrth membuat satu bebenang tentang bagaimana banduan ini menerima pendidikan mereka di dalam penjara.

Pertama sekali, terdapat perbezaan antara banduan yang mengambil SPM di penjara dan Sekolah Henry Gurney  (SHG).

Bagaimana banduan di dalam Penjara mengambil SPM dan beza penjara dan Sekolah Henry Gurney (SHG)?

Penjara ditadbir melalui Akta Penjara 1995 & SHG pula dibawah Akta Kanak-Kanak 2001 dan Kaedah-Kaedah Sekolah Henry Gurney 1949.

— عادل هزاريث (@AHzrth) November 28, 2019

Menurut perkongsian tersebut, penghuni SHG merupakan mereka yang berumur di antara 14 tahun sehingga 18 tahun sahaja. Manakala banduan di dalam penjara pula berumur tidak kurang 18 tahun dan tidak lebih 21 tahun. Banduan ini dikategorikan sebagai banduan muda.

Manakala banduan didalam Penjara yang berumur tidak kurang dari 18 tahun dan tidak lebih dari 21 tahun dikategorikan sebagai Banduan Muda.

Didalam Penjara, mereka wajib mengikuti Modul Pendidikan Akademik didalam Program Pembangunan Insan (PPi) & ditempatkan didalam SI.

Didalam Penjara, mereka wajib mengikuti Modul Pendidikan Akademik didalam Program Pembangunan Insan (PPi) & ditempatkan didalam Sekolah Intergriti (SI)

Sehingga 2019, terdapat (7) buah Sekolah Integriti di 7 buah institusi penjara iaitu di:

1. SI Puncak Alam2. SI Kluang3. SI Marang4. SI Muar5. SI Sg.Petani6. SI Kota Kinabalu7. SI Puncak Borneo

Di sekolah integriti, terdapat 3 kelas utama yang diwujudkan iaitu, Kelas 3M (membaca, mengira dan menulis) memandangkan masih ada yg tidak dapat menguasai 3M, Kelas Pra-SPM dan SPM. Silibus yg diguna pakai sama seperti yg digunakan oleh sekolah harian diluar penjara.

Waktu pengoperasian sekolah adalah sama seperti sekolah harian di luar. Cumanya, sesi pagi sahaja. Kelas bermula seawal jam 7 selepas kiraan muster body dibuat oleh Pegawai Penjara.

Seorang netizen yang juga bekas pelajar Sekolah Henry Gurney mengaku bahawa belajar di situ amat menyeronokkan.

best je belajar sini tapi tu la sebab masuk sini yang tak best tu 😭😭 kalau wonder kenapa takda nama sekolah kenapa sebab didaftarkan as calon persendirian and taknak company takut kalau tulis nama sekolah 😂 pic.twitter.com/qTCzNVNmVg

— griezmann (@fxceti0us) November 28, 2019

Seperti yang diterangkan dalam thread, pendidikan untuk banduan tidak hanya berhenti di peringkat SPM. Bagi mereka yang layak dan berminat untuk meneruskan pengajian mereka, mereka boleh menyambung pelajaran sehingga tahap PhD dalam modul pendidikan tinggi di penjara Kajang atau penjara Bentong sahaja, di bawah MOU dengan Open Universiti Malaysia.

Walau bagaimanapun, segala yuran pengajian adalah dalam tanggungan keluarga. Penjara hanya menyediakan tempat dan fasiliti.

Dikepilkan beberapa artikel berkenaan SPM2019 sebagai sumber maklumat tambahan. Klik pautan di bawah untuk bacaan lanjut.

Dahulu Add Math, Kini Pelajar SPM 2019 Lancarkan Petisyen Turunkan Markah A+ Subjek Sejarah Pula

Wanita Ini ‘Tanpa Sedar’ Telah Menjadi Mangsa Buli Siber Calon SPM 2019

Gagal SPM Bukan Penghalang Individu Ini Jadi Penterjemah Blackpink Dan Artis Korea Lain


Ketahui Cara-Cara Menuntut Pampasan Dengan Biro Insurans Motor

Kemalangan jalan raya bukanlah sesuatu yang dapat dijangka oleh kita semua. Kalau kemalangan melibatkan kenderaan yang mempunyai insurans, kita boleh membuat tuntutan pihak ke tiga ke atas syarikat insurans kenderaan yang melanggar kita itu.

Tetapi bagaimana pula dengan kemalangan yang berpunca daripada kenderaan yang tidak mempunyai perlindungan insurans atau takaful yang sah? Daripada siapa kita ingin menuntut pampasan tersebut?

Di dalam kes-kes sebegini, Biro Insurans Motor atau Motor Insurers Bureau (MIB) akan memainkan peranan. Biro ini telah ditubuhkan sejak 1968 hasil daripada perjanjian yang dibuat oleh Kementerian Pengangkutan Malaysia, syarikat insurans dan biro itu sendiri.

Tujuan penubuhan MIB adalah bertujuan menyediakan bantuan pampasan kewangan kepada mangsa kemalangan, jika dilanggar oleh kenderaan yang tidak memiliki polisi insurans.

Terdapat beberapa langkah yang perlu anda lakukan ketika hendak membuat tuntutan dari MIB.

Dokumen yang perlu disediakan ialah seperti berikut:

Pastikan anda menyediakan satu salinan dan hantar ke alamat berikut

Ketahui cara untuk membuat tuntutan insuran apabila kereta anda kemalangan. Klik pautan di bawah untuk bacaan lanjut.

16 Langkah Buat Tuntutan Insuran Bila Kereta Anda Kemalangan

3 Sebab Pelan Insuran Ini Merupakan Pilihan Berbaloi Buat Keluarga Anda

Lelaki Ini Kongsi Derita Polisi Insurans ‘Pay And Claim’ Yang Ramai Tidak Tahu


5 Tip ‘Survival’ Jika Anda Naik Bas Malam Sewaktu Travel Di Vietnam

Dari utara ke selatan, atau sebaliknya, inilah laluan backpackers yang menjangkau keseluruhan panjang negara Vietnam. Masa tu, para travelers mesti tertanya-tanya pengangkutan manakah yang lebih ideal.

Overnight bus atau sleeper train, yang mana setiap perjalanannya pasti mengambil masa antara 8 ke 15 jam atau lebih. Antara laluan perjalanan saya yang memakan masa semalaman:

Hanoi ke Sapa (12 jam dengan bas)
Hanoi ke Hue (13 jam dengan keretapi)
Hoi An ke Saigon (17 jam dengan bas)

Nasihat saya? Naiklah keretapi. Ya, memang jarang saya syorkan pilihan yang lebih mahal. Tapi daripada pengalaman saya, overnight bus agak mengerikan. Pada saya, keretapi lebih lancar. Boleh saya katakan juga perjalanannya lebih selamat, walaupun adakala boleh mengambil masa yang lebih lama daripada bas.

Biasanya lokasi stesennya juga lebih jauh sedikit daripada jalan utama, dan kosnya juga lebih tinggi sedikit. Maka tak hairanlah ramai backpackers memilih bas berbanding keretapi termasuklah saya kerana sebab-sebab diatas.

Namun begitu ada juga orang yang tak kisah dengan kos. Tapi saya kisah, haha! Jadi kalau anda nak gunakan bas, ini 5 tips saya untuk membuat perjalanan kita lebih menyenangkan.

1. Jangan minum air banyak sebelum bas bertolak.

Nampak macam kelakar kan? Tapi saya dah alaminya. Saya minum air sebanyak yang saya mahu masa makan malam. Langsung tak fikir tentang bas yang akan bertolak pada jam 6 petang dan akhirnya, saya terpaksa tahan saja sebab tak dapat pergi buang air sehingga jam 10.30 malam!

Dengan bas yang tiada tandas, saya perlu menunggu sehingga pemandu berhenti di perhentian yang ditetapkan.

Ada juga dalam kes lain, jika pemandu yang nak buang air, dia akan berhenti saja di tepi jalan dan masa tu lah semua lelaki akan berpusu-pusu turun sama untuk buang air, ditepi bukit atau gunung. Haha!

Tapi ia sememangnya sukar bagi kaum wanita. Kalau berhenti di tempat yang sepatutnya pun, adakalanya tandas di perhentian tu sangat menyedihkan. Tiada tisu tandas, tiada air, kadang-kadang lampu pun tiada. Jadi jika anda nak travel overland tu, sediakan cecair pembersih tangan (hand sanitizer).

Baca: 13 Tip Travel Gaya Backpacker Di Vietnam

Ramai orang kata, perjalanan yang paling teruk adalah perjalanan bas dari Hanoi ke Sapa. Perjalanannya melalui jalan pergunungan yang bergulung dan berlopak. Dan kita terpaksa terus berbaring sebab tidak ada ruang untuk kita duduk.

Jadi telanlah sebiji dua pil mabuk, ia pasti akan menghilangkan mabuk dan membantu kita untuk tidur. Begitu jugalah kalau kita naik bas ke Dalat.

Sebaiknya cuba dapatkan bottom bunk (katil bawah) supaya kita tidak tercampak ke kiri dan kanan teruk sangat. Haha! Dan dalam masa yang sama kita boleh luruskan kaki kita ke lantai jika perlu.

Sebenarnya ada laluan lebih teruk dari Hanoi-Sapa iaitu laluan Son La-Phu Yen.

Jika kita duduk di katil paling belakang, kita mungkin akan berkongsi selimut dengan ornag asing. Adakalanya selimut tu buruk dan tak dibasuh, tapi seburuk-buruk selimut tu, kita tetap perlukan juga sebab angin aircond yang keluar dari celah-celah blower tu buat kita sejuk. Haha!

Jujur saya katakan, saya pernah tengok ada lipas dalam salah satu perjalanan saya. Jadi dengan adanya sleeping sheet atau selimut sendiri, kita lebih selesa dan puas hati.

Baca: Travel Solo Lebih Sebulan Melalui Vietnam Ke China Memberi Makna Berbeza Buat Lelaki Ini

Kita dah book dan bayar tiket, tapi sesetengah pemandu bas tak mahu bagi kita masuk ke dalam bas. Bunyinya gila, tapi memang ada berlaku. Saya dah lihat.

Pemandu terutamanya sebelum bas berlepas, cuba untuk minta sedikit duit kopi kepada sesiapa saja untuk  dirinya. Mungkin pihak hotel atau pengusaha pelancongan ada bayar sikit kepada mereka tapi nak lebih punya pasal,  mereka buat macam tu kat pelancong asing. Mungkinlah.

Jadi kalau berlaku kat kita, kita perlu tegas suruh mereka hubungi ajensi tiket yang kita buat tempahan dan semak untuk pastikan adakah ada masalah dengan tiket kita. Kalau tak, melayang la duit kita nanti.

Adakalanya, bila kita berada di dalam bas, satu lagi masalah adalah pemandu dan pembantu cuba untuk suruh warga asing pindah ke katil paling teruk (contohnya katil atas, atau tempat yang penghawa dinginnya bocor, ataupun ada juga disuruhnya pindah ke tempat yang paling dekat dengan enjin) supaya mereka boleh berikan tempat tidur yang lebih baik kepada penumpang tempatan.

Cara untuk menangani depa ni adalah jangan layan sama sekali. Kita dah bayar tambang yang sama seperti orang lain, jadi kita ada hak untuk pilih tempat yang kita mahu. Jadi buat bodoh, jangan layan, dan jangan bergerak. Lama-kelamaan mesti mereka beredar pergi. Hehe.

Saya tahu, ada cerita-cerita buruk tentang bas di Vietnam ni, tapi angka kemalangan untuk overnight bas adalah rendah. Apa yang pasti, risiko tu sentiasa ada. Kalau nak baca cerita-cerita yang kurang enak tentang bas, anda boleh search google, “nightmare bus Vietnam” tapi sebenarnya saya tak galakkan anda cari. Haha.

At the end of the day, inilah satu perjudian yang kita ambil bila kita menggunakan mana-mana pengangkutan dalam dunia ni. Kena ambil tahu tentang alternatif, pros & cons, dan perbandingan harga adalah penting sebelum kita ambil keputusan untuk naik mana-mana pengangkutan.

Secara keseluruhannya, saya telah mengambil 5 overnight bas sepanjang pengembaraan saya di Vietnam dan yeah, saya survive. Alhamdulillah. Walaubagaimanapun, saya mungkin tidak akan melakukannya lagi kalau melibatkan jalan-jalan di kawasan pergunungan!

Baca lagi: Itinerari Kami Travel 12 Hari Ke Cambodia Dan Vietnam Dengan Bajet RM1300 ‘All In’


Ketahui Cara ‘Claim’ Skrin iPhone Baharu Secara Percuma Selepas Tempoh Waranti Tamat

Seperti yang anda sedia maklum, majoriti pengguna iPhone 13 Pro mengalami masalah white screen secara tiba-tiba. Pasti ramai ingin mempelajari cara claim skrin iPhone baharu secara percuma memandangkan rata-ratanya semua sudah melepasi tarikh waranti.

Harga sesebuah skrin iPhone pula mencecah ribuan ringgit jika mahu diganti. Jadi, ramai yang tidak mahu membelanjakan wang sebesar itu hanya kerana masalah skrin tersebut berpunca daripada produk Apple sendiri. Boleh ikuti tutorial di bawah untuk mendapatkan skrin iPhone baharu secara percuma walaupun sudah habis waranti.

1. Pertama sekali, anda perlu menghubungi Apple Centre menerusi 1800803638. Di sini, anda perlu menjawab beberapa soalan yang diutarakan oleh operator dan disaran untuk menegaskan bahawa masalah skrin putih ini sudah dialami oleh majoriti pengguna dan kos penggantian pula sangatlah mahal selepas habis waranti.

2. Kemudian, Apple Centre akan meminta nombor siri, Apple ID dan e-mel untuk rujukan mereka. Jadi, anda diminta untuk menyediakan maklumat tersebut agar lebih mudah sewaktu berurusan.

3. Selepas itu, Apple akan menyuruh anda untuk menghantar peranti ke cawangan pengedar rasmi Apple sama ada di Switch atau Machines yang berdekatan. Anda perlu menyediakan sejumlah wang RM100 untuk membuka laporan di kedai pengedar rasmi dan Apple akan menghantar e-mel kepada anda.

4. Lanjut lagi, Apple akan meminta anda menghantar laporan yang sudah dibuat oleh kedai pengedar rasmi yang anda pergi. Hal ini kerana Apple mahu mengetahui nama staff dan lokasi cawangan yang dihantar.

5. Apple akan berhubung dengan staff yang berkaitan dalam mengenal pasti status dan masalah pada iPhone anda. Sekiranya peranti anda tidak dikesan termasuk air atau pecah, anda layak menerima claim secara percuma sahaja.

6. Langkah berikutnya, Apple Support akan menelefon anda menerusi nombor +6569725170 untuk memberitahu tentang claim skrin iPhone baharu boleh dibuat walaupun sudah habis waranti.

7. Akhir sekali, anda hanya perlu menunggu dalam masa beberapa hari untuk mengambil semula iPhone yang sudah dibaiki.

Untuk makluman, anda perlu berkomunikasi dalam bahasa inggeris sewaktu berhubung dengan Apple Centre dan Apple support. Selain itu, tempoh pengambilan iPhone juga mungkin berbeza memandangkan ia bergantung pada stok skrin yang tersedia.

Diharapkan dengan tutorial ini dapat membantu anda dalam menuntut skrin iPhone baharu sekiranya menghadapi masalah white screen seperti yang viral di media sosial. Bahkan, anda juga dapat menjimatkan wang kerana tidak perlu membayar penggantian skrin meskipun sudah habis waranti.


Ketahui Cara Elak Sesat Jalan Ketika Berjalan Kaki Menggunakan Google Maps Live View

Anda pasti pernah tersesat sewaktu berjalan ke sesuatu lokasi walaupun sudah menggunakan aplikasi navigasi seperti Google Maps. Sebenarnya, sudah terdapat ciri baharu yang ramai mungkin tidak tahu iaitu Live View.

Menerusi akaun TikTok @.farhanali, beliau telah mengajar cara menggunakan ciri Live View menerusi aplikasi Google Maps sewaktu berjalan ke sesuatu lokasi. Ciri ini bukan sahaja sangat membantu malahan sangat tepat kerana menggunakan teknologi AR di dalam waktu sebenar untuk menjejak lokasi yang ingin dituju.

1. Pertama sekali, masukkan lokasi yang ingin dituju pada aplikasi Google Maps.

3. Kemudian, pilih logo jalan kaki pada bahagian paling kanan.

4. Tekan pada Live View yang berada di bahagian bawah halaman tersebut.

5. Anda hanya perlu halakan kamera peranti ke arah jalan dan anak panah untuk menavigasi akan terpapar di skrin. Selepas itu, anda perlu ikut dengan berhati-hati anak panah yang ditunjukkan sehingga sampai ke lokasi yang ingin dituju.

Selain di Malaysia, ciri ini sangat berguna sewaktu anda melancong di luar negara untuk ke sesuatu lokasi menarik. Dalam masa yang sama, anda diingatkan untuk menggunakan ciri ini di luar bangunan kerana teknologi AR ini hanya boleh mengesan kedai, bangunan atau pun papan tanda yang terdapat di sekitar kawasan sahaja.

Cara Elak Sesat Jalan Ketika Berjalan Kaki #sesatjalan #jalankaki

♬ original sound – Farhan Ali – Farhan Ali

Diharapkan dengan tutorial ini dapat memudahkan anda bergerak ke sesuatu lokasi sambil berjalan dengan lebih tepat. Anda boleh kongsikan artikel ini agar lebih ramai orang dapat memanfaatkan ciri navigasi ketika di dalam situasi sebenar.


Ketahui Cara Kongsi iCloud Bersama Keluarga Untuk Nikmati ‘Cloud Storage’ Yang Lebih Besar

Perkhidmatan iCloud sememangnya memudahkan para pengguna Apple untuk menyimpan foto, fail dan sebagainya. Tahukah anda terdapat cara kongsi iCloud bersama keluarga dengan harga langganan yang lebih berbaloi?

Ciri Family Sharing ini membolehkan pengguna menambah akses kepada ahli keluarga ke dalam pelan langganan iCloud semasa dengan sejumlah ciri menarik menerusinya. Anda boleh ikuti tutorial di bawah untuk mengetahui dengan terperinci.

1. Pertama sekali, pergi menu Settings pada skrin utama di peranti anda.

2. Menerusi bahagian Settings, klik pada nama Apple ID anda yang terletak di bahagian paling atas.

3. Kemudian, tekan pilihan menu Family Sharing yang tersedia di di bawah ciri Find My.

5. Teruskan dengan menekan Invite People untuk menambah ahli baharu. Sekiranya anda ingin menambah ahli baharu yang berusia 13 tahun ke bawah, anda boleh mencipta akaun khusus untuk anak-anak menerusi tetapan Family  Sharing.

6. Kini anda bakal dipaparkan dengan pilihan untuk menjemput sesiapa sahaja yang mahukan. Jemputan boleh dihantar menerusi AirDrop, e-mel, atau Messages. Anda boleh menghantar jemputan dengan klik pada mana-mana kenalan yang mahu dimasukkan ke dalam pelan iCloud semasa.

7. Akhri sekali, terdapat notifikasi mesej seperti yang dipaparkan di bawah lalu klik hantar kepada kenalan tersebut.

Antara kelebihan ciri Family Sharing ini adalah perkongsian storan awan yang lebih besar, kebolehan akses gambar berserta sejumlah servis Apple yang lain pada harga yang lebih rendah. Untuk makluman, anda boleh menambah ahli keluarga sehingga lima orang di bawah pelan iCloud yang sama.

Anda juga boleh membuang mana-mana ahli di dalam pelan tersebut sekiranya mereka tidak mahu menggunakan lagi. Diharapkan dengan tutorial ini dapat memudahkan anda berkongsi pelan iCloud bersama keluarga dan paling penting sekali dapat berjimat bersama-sama.


Ketahui Cara Log Keluar Peranti Yang Tidak Dikenali Daripada Akaun Peribadi Netflix

Netflix baru sahaja membenarkan anda mengeluarkan peranti yang dipautkan secara berasingan pada akaun platform penstriman tersebut. Dengan ciri baharu, ini ia tersedia untuk semua pengguna Netflix termasuklah web, aplikasi Google Play Store dan iOS di platform itu.

Ciri ini ditambah untuk memastikan keselamatan akaun peribadi anda daripada diakses tanpa kebenaran. Perkara ini sangat berguna di dalam situasi di mana pengguna log masuk akaun Netflix semasa menginap di hotel atau rumah rakan tetapi lupa untuk melog keluar. Boleh ikuti tutorial di bawah untuk mengetahui lebih lanjut.

1. Buka aplikasi Netflix dan pergi pada bahagian profil.

2. Kemudian, tekan pilihan tetapan Account.

3. Skroll ke bawah dan lalu tekan pada Manage access and devices di bawah bahagian Security & Privacy.

4. Di sini, anda bakal melihat senarai terkini peranti yang aktif pada akaun Netflix anda. Klik Sign Out pada mana-mana peranti yang tidak berkaitan pada senarai tersebut.

Netflix menyediakan ciri baharu ini kerana mahu membantu para pengguna dalam menguruskan sekuriti akaun masing-masing dan juga boleh memastikan hanya peranti yang dikenali sahaja yang boleh mengakses sesebuah akaun. Anda boleh mengakses ciri menerusi sejumlah platform mengikut keselesaan anda.


Ketahui Cara Mencarum Ke KWSP Secara Sukarela Untuk Simpanan Persaraan Yang Lebih Tinggi

Seperti kita sedia maklum, caruman KWSP adalah wajib bagi setiap pekerja atau pun majikan yang menetap di Malaysia. Selain caruman wajib yang ditetapkan kepada majikan, anda sebenarnya boleh juga mencarum secara sukarela.

Kebaikan mencarum sendiri adalah boleh menikmati simpanan yang lebih banyak di hari bersara kelak. Boleh ikuti tutorial yang dikongsikan oleh akaun Twitter @TheFuturizts.

1. Muat turun aplikasi i-Akaun di Google Play Store atau App Store dan log masuk akaun KWSP anda.

2. Klik pada Tambah Caruman di halaman utama.

3. Masukkan jumlah yang anda mahukan yang mana minimumya RM10.

4. Lakukan pindahan wang menerusi FPX ke akaun KWSP.

Untuk makluman, caruman peribadi ini boleh dibuat tanpa memberi kesan kepada caruman yang telah dibuat oleh majikan. Anda juga hanya boleh membayar menggunakan kad debit sahaja dan jumlah maksimum caruman adalah RM60,000 setahun.

Dianggarkan dengan caruman peribadi sebanyak RM250 sebulan, anda bakal mempunyai simpanan persaraan sekitar RM157,955.09 selepas 15 tahun kemudian. Di samping itu, anda juga boleh membuat caruman peribadi mengikut keselesaan tanpa terikat setiap bulan.

Ini merupakan inisiatif yang anda boleh pertimbangkan demi kelangsungan hidup di hari persaraan kelak. Kongsikan artikel ini agar lebih ramai orang boleh memanfaatkannya dalam membuat simpanan peribadi lebih-lebih lagi di dalam ekonomi yang tidak menentu hari ini.


Ketahui Cara Mudah Buat Aduan Salah Laku Di Jalan Raya Menerusi Aplikasi MyJPJ

Aplikasi MyJPJ kini menjadi hub buat para pengguna untuk menyemak maklumat lesen pemanduan dan sebagainya. Salah satu ciri yang menjadi perhatian ramai adalah aduan salah laku boleh dilakukan yang dikenali sebagai e-Aduan.

Dengan ciri ini, anda boleh melakukan aduan bagi pelbagai kesalahan yang dilakukan oleh pengguna jalan raya pada aplikasi sahaja. Bagi yang belum mencubanya, boleh pelajari cara mudah buat aduan salah laku jalan raya di aplikasi MyJPJ.

2. Pada bahagian menu utama, skrol ke bawah dan pilih [email protected] di bawah Perkhidmatan Umum.

3. Lalu, pilih aduan yang berkaitan dalam Senarai Aduan. Setakat ini, terdapat sembilan kategori aduan yang boleh dilakukan yang merangkumi gagal mematuhi lampu isyarat, memotong barisan, memandu di lorong kecemasan dan sebagainya.

4. Seterusnya, isi butiran aduan yang diperlukan termasuklah gambar atau video mahupun pautan video, tarikh dan masa kejadian, nombor kenderaan, nombor telefon, negeri dan keterangan ringkas berkenaan aduan yang dibuat.

5. Selepas selesai mengisi butiran yang diperlukan dan tekan Hantar. Anda juga boleh menyimpan draf aduan jika perlu dan dihantar kemudian apabila sudah diisi lengkap.

Ini sahaja langkah yang diperlukan untuk melakukan aduan salah laku menerusi aplikasi MyJPJ. Selepas ini, anda bolehlah menghantar terus bukti ke pihak berkuasa melalui saluran yang tepat dan tidak menularkan ia di laman sosial lagi.

Diharapkan dengan tutorial ini boleh dijadikan panduan untuk membuat aduan salah laku jika anda menghadapinya pada masa kelak. Kongsikan artikel ini agar lebih ramai mengetahuinya.


Ketahui Cara Mudah Untuk Buat Semakan Zakat Pendapatan Menerusi Aplikasi ZakatSelangor

Salah satu rukun wajib untuk dilaksanakan oleh umat Islam adalah membayar zakat. Memandangkan sudah pun berada di penghujung tahun, ada di kalangan kita yang masih belum membayar zakat pendapatan oleh kerana tidak mengetahui kiraan yang tepat.

Secara khususnya buat rakyat Selangor, kini anda boleh membuat semakan pembayaran zakat dengan mudah menerusi aplikasi ZakatSelangor. Boleh ikuti tutorial di bawah untuk mengetahui cara menyemak zakat pendapatan menerusi aplikasi Zakat Selangor.

1. Muat turun aplikasi ZakatSelangor secara percuma di Google Play Store atau pun App Store.

2. Pada menu utama, klik pada TAKSIR untuk buat semakan.

4. Menerusi bahagian Taksir Zakat Pendapatan, anda diminta untuk mengisi maklumat berkaitan pada bahagian A,B,C,D dan E.

6. Akhir sekali, sekiranya anda layak untuk membayar zakat pendapatan kepada Lembaga Zakat Selangor, bolehlah teruskan dengan klik Bayar Zakat sehingga selesai prosesnya.

Untuk makluman, anda disarankan untuk melog masuk terlebih dahulu jika mahu menyimpan taksiran zakat yang dibayar. Resit taksiran zakat ini sangat penting jika anda mahu menerima rebat potongan pembayaran cukai pendapatan untuk tahun ini.

Diharapkan dengan tutorial di atas boleh membantu anda membuat semakan bayaran zakat pendapatan seperti yang dituntut oleh agama Islam. Selain zakat pendapatan, anda juga boleh membuat semakan untuk zakat lain seperti pelaburan, perniagaan, simpanan, emas dan KWSP menerusinya.


Ketahui Cara Pautkan DuitNow Pada ShopeePay Untuk Raih Bonus RM10 Secara Percuma

Seperti kita sedia maklum, platform Shopee kini sudah beralih menggunakan servis DuitNow untuk urusan pembayaran di dalam talian. Dalam menarik lebih ramai untuk menggunakannya, kini pihak Shopee sedia menawarkan bonus buat mereka yang memautkan DuitNow pada akaun Shopee yang digunakan.

Dengan mengaktifkan servis ini, anda berpeluang melakukan transaksi dengan lebih selamat dan pantas pada bila-bila masa. Selaras dengan penawaran terbaharu ini, anda boleh ikuti tutorial di bawah untuk mendapatkan bonus RM10 secara percuma.

1. Pertama sekali, anda perlu melog masuk akaun Shopee pada aplikasi.

4. Tanda pada terma dan syarat yang disediakan di bahagian bawah.

5. Lalu, klik pula Other Methods dan pilih SMS untuk menerima nombor pengesahan.

6. Akhir sekali, masukkan nombor pengesahan yang diterima dan selepas itu akaun anda berjaya dipautkan.

Untuk makluman, anda perlu memasukkan sejumlah RM50 ke dalam dompet digital ShopeePay terlebih dahulu dan barulah boleh menerima tawaran bonus RM10 itu. Promosi ini akan berlangsung bermula 1 November sehingga 30 November 2022 kelak.

Diharapkan dengan tutorial ini dapat memberikan kefahaman yang lebih mudah dalam memautkan DuitNow pada akaun Shopee anda. Bukan sahaja dapat memudahkan urusan pembayaran di dalam talian, malahan anda berpeluang menikmati bonus RM10 dan juga kelebihan lain yang ditawarkan menerusinya.


Ketahui Cara ‘Screenshot’ Keseluruhan Kandungan Dengan Mudah Menggunakan iPhone

Untuk screenshot satu halaman mungkin mudah sahaja dilakukan untuk kita. Namun, ada masanya anda juga perlu mengambil screenshot keseluruhan kandungan atau perenggan yang mahu dikongsikan kepada seseorang.

Sebenarnya, perkara ini boleh dilakukan dengan mudah menerusi iPhone namun ramai yang tidak mengetahui ciri yang dikenali sebagai scrolling screenshot. Dengan ciri ini, anda boleh mengambil screenshot keseluruhan halaman seperti di laman web. Anda boleh ikuti tutorial cara screenshot kandungan menerusi iPhone di bawah ini.

1. Buka halaman yang anda mahukan dan mengambil screenshot pada iPhone seperti biasa.

2. Dengan hasil screenshot  kecil di bahagian bawah kiri skrin, klik imej tersebut.

3. Seterusnya, anda akan lihat hasil screenshot tersebut dalam skrin besar bersama tab pilihan Screen dan Full Page. Lalu, klik Full Page.

4. Kemudian, anda akan melihat pratonton keseluruhan tangkapan skrin menatal di sebelah kanan dengan pratonton yang lebih besar di bahagian tengah.

5. Anda juga boleh memotong untuk tangkapan skrin menatal jika ia terlalu panjang dengan menggunakan alat crop.

6. Setelah selesai potongan screenshot tersebut, klik Done.

7. Tekan Save PDF to Files untuk simpan screenshot panjang tadi.

8. Akhir sekali, pilih fail untuk simpan screenshot itu. Secara default, aplikasi Files akan pilih folder terakhir yang anda guna.

Untuk makluman, semua hasil screenshot akan disimpan dalam format PDF. Jadi, pengguna perlu mempunyai aplikasi Files untuk iOS atau pun menggunakan aplikasi PDF-reader dari pihak ketiga.

Diharapkan dengan tutorial ini anda sudah memahami bagaimana cara untuk mengambil screenshot yang panjang sewaktu diperlukan. Selain menggunakan ciri yang tersedia pada perisian iOS, anda boleh juga mencuba aplikasi pihak ketiga seperti Picsew atau StitchPics yang memberikan kebebasan untuk menyunting kandungan screenshot dengan lebih kreatif.


Ketahui Inisiatif Program Mahir Digital Bersama Google Yang Dianjurkan Secara Percuma

Kami percaya bahawa teknologi dapat membantu kita untuk menambah baik serta memperluaskan lagi capaian perniagaan dengan lebih efisien.

Melalui inisiatif Google Malaysia sebuah program Mahir Digital Bersama Google akan dianjurkan secara percuma oleh pelatih-pelatih Google di Malaysia. Program ini bertujuan untuk membantu anda memiliki kemahiran yang betul bagi mendapatkan pekerjaan, meningkat naik dalam kerjaya, serta membangunkan perniagaan anda secara lebih meluas.

Selain itu, seminar ini akan dibahagi kepada dua peringkat. Peringkat pertama bagi kategori pemula, seminar ini akan lebih berfokus tentang bagaimana anda ingin meluaskan perniagaan anda melalui atas talian supaya prospek mengenali perniagaan anda.

Peringkat kedua bagi kategori pertengahan, seminar ini akan membimbing anda menggunakan teknologi Google bagi mengembangkan perniagaan anda secara global.

Sekiranya anda adalah mereka yang bersedia untuk membawa perniagaan ke peringkat yang lebih tinggi, pastinya menyertai seminar yang dianjurkan oleh Google Malaysia bagi mengetahui teknologi dan aplikasi Google terkini. Buat anda yang berminat, anda boleh klik di sini untuk menyertainya.

Penulis sebelum ini pernah berkongsi mengenai bagaimana ciptaan berasaskan biji kopi terpakai mampu menjana pendapatan serta inovasi bekas jutera Google dalam menghasilkan sarung tangan basikal.

Lihat Bagaimana Ciptaan Berasaskan Biji Kopi Terpakai Ini Mampu Menjana Pendapatan

Lihat Inovasi Bekas Jurutera Google Dalam Menghasilkan Sarung Tangan Basikal


10 Perkara Menarik Yang Boleh Dihasilkan Tapi Tidak Digalakkan Mencuba Menggunakan Api

Kami tegaskan di sini walaupun trick video ini sangat menarik, kemungkinan berlakunya kecederaan ataupun kebakaran adalah tinggi. apa-apapun, berhati-hatilah ketika bermain dengan api.